Aktinoidlər — Vikipediya\n(Aktinoid səhifəsindən istiqamətləndirilmişdir)\n89 aktinium Ac\n90 torium Th\n91 protaktinium Pa\n95 amerisium Am\n96 kürium Cm\n97 berklium Bk\n98 kalifornium Cf\n99 eynşteynium Es\n103 lourensium Lr\nAktinoidlər – dövri sistemin 7-ci dövründə yerləşmiş, sıra nömrəsi 89-103 arasında olan 14 elementin ümumi adıdır. Adının mənası yunan dilindən tərcümədə "aktis" "şüa", "eidos" "oxşar" deməkdir. Bunlar aktinium, torium, protaktinium, uran, neptunium, plutonium, amerisium, kürium, berklium, kalifornium, eynşteynium, fermium, mendelevium, nobelium, lourensiumdur. Onlardan heç birinin stabil izotopu yoxdur. Torium, protaktinium və uran təbii radioaktiv elementlər olduğu halda, digər aktinoidlər nüvə reaksiyalarında süni yolla sintez edilmişdir.\n1 İlkin təsəvvürlər\n2 Müasir təsəvvürlər\n3 Kimyəvi xassələri\nAktinoidlər ailəsi haqqında təsəvvürləri ilk dəfə 1944-cü ildə Amerika alimi Q. Siborq vermişdir. Özünün aktinoidlər ailəsi nəzəriyyəsinə uyğun olaraq o söyləmişdir ki, toriumdan başlayaraq bu elementlərin atomlarında lantanoidlərdə 4f yarımsəviyyələri dolduğu kimi, 5f yarımsəviyyəsi də dolmağa başlayır. Ona görə də bütün 14 aktinoidləri dövri sistemdə aktiniumla birlikdə bir qəfəsdə yerləşdirirlər. Onlar dövri sistemdə lantanoidlər sırasının altında yerləşdirilir. Aktinoidlərin bu cür yerləşdirilməsi geniş yayılmışdır. Transuran elementlərinin öyrənilməsi məlum olmuşdur ki, aktinoidlərin lantanoidlərlə oxşarlığı bir çox cəhətdən formal xarakter daşıyır.\nMüasir işlər göstərir ki, 5f ilə 4f elementlərinin müqayisəsi zamanı ağır aktinoidlərlə yüngül lantanoidlər arasında daha çox oxşarlıq vardır. Eləcə də aktinoidlər ailəsinin 1-ci yarımsıra elementləri ilə əvvəlki dövrlərin keçid d-elementləri arasında kimyəvi cəhətdən oxşarlıq vardır. Buradan görünür ki, 7-ci dövri dəyişməsində özünəməxsusluq vardır. Bu da sıra nömrəsi (Z) böyük olan elementlər sahəsində dövrilik hadisəsinin qiymətləndirilməsində yeni yanaşmanı tələb edir.\nAktinoidlər üçün +1-dən +7-dək oksidləşmə dərəcəsinin daha çox mövcud olması müəyyən edilmişdir. Neptunium, plutonium və amerisiumun +6 və +7 oksidləşmə dərəcəsi göstərən birləşmələri, eləcə də küriumun altıvalentli birləşmələri alınmışdır. Aktinoidlər sırasının 2-ci yarımsıra elementləri – eynşteynium, fermium, mendelevium və nobelium üçün gözlənilmədən daha davamlı birləşmələri +2 oksidləşmə dərəcəsi göstərdiyi birləşmələr olmuşdur (mendeleviumda isə hətta +1).\nAktinoidlərin kimyəvi xassələrinin xüsusiliyi iki cür izah edilir. Birincisi, aktinoidlərin atomlarında (Z=90-96) 5f və 6d elektronları enerjinin qiymətinə görə yaxındır, ona görə də onları kimyəvi qarşılıqlı təsir zamanı asanlıqla istifadə edirlər. İkincisi, ağır aktinoidlərdə sıra nömrəsi artdıqca atomlarda elektronların qarşılıqlı təsir xarakteri çətinləşir, bu da həmin elementlərin xassələrinin xüsusiliyini göstərir.\n↑ 1 2 3 4 5 M. Abbasov, S. Məşədibəyova, R. İbadov. Təbiət elmləri lüğəti, Bakı 2006, səh. 8\nMənbə — "https://az.wikipedia.org/w/index.php?title=Aktinoidlər&oldid=4824137"\nLast edited on 2 avqust 2019, at 16:29\nBu səhifə sonuncu dəfə 2 avqust 2019 16:29 tarixində redaktə edilib.


Bakı, mən səni sevmirəm\n2021, 21 Aprel, çərşənbə, Bakı vaxtı 14:59\n- "...bişmiş şabalıd qoxan Montinin, qır damlı Ermənikəndin məndə nostalji hisslər oyatmır. Mən bakembord saxlayıb Lenin sarayının önündə şəkil çəkdirməmişəm. Bokanın, Qaya qrupunun mahnılarına canlı qulaq asmamışam. Kubinkanın, Sovetskinin, Papaninin dalanlarında “plan” çəkməmişəm."\n“Heydər Əliyev Fondunun dəstəyi ilə həyata keçirilən "Bakı, mən səni sevirəm” kinolayihəsinin oktyabrın 23, 24 və 25-də təqdimatı keçirilib. Layihənin prodüserləri Yeqor Mixalkov-Konçalovski və Nadir Maçanovdur. Ekran əsəri "Mosfilm” kinokonsernində istehsal olunub”. (xəbər saytından)\nYazı Keiko Matsuinin “Cherry Blossom” kompozisiyasının müşayətilə yazılıb (oxuyarkən dinləməyiniz məsləhət görülür).\n98-ci ilin yazı idi. Məni - 7 “Q” sinifinin şagirdini digər məktəb yoldaşlarımla birgə sinif rəhbərimiz şəhərə, Bakıya gəzməyə aparmışdı. Paytaxdan 30 km aralıda yaşasaq da, bizlər Bakı üçün əyalət sakinləri sayılırdıq.\nKöhnə, sınıq-salxaq, səsli-küylü ikarus tüstülüyərək, Bibiheybət məscidinin yanından keçirdi.\nMən və sinif yoldaşım Ariz yerimizi iki tələbə qıza verib, ayaq üstə gedirdik.\nAşağıda işləyən neft “kaçalka”-larını, tikilməkdə olan “Çıraq” platformasını görüb, poetik bənzətməmlə qızların diqqətini cəlb etmək istədim. Ucadan, pafosla “Ariz, bax, bura Bakının ürəyidir” söylədim.\nHazırcavab Ariz çox gözləməyərək, “Bəs görəsən Bakı kişidir, ya arvad?” soruşdu. Arizin bu sualına qızlar gülüşdülər. Elə Ariz də hey güldü. Nə isə, mən öz parlaq intellektimi göstərə bilmədim. Arizin primitivliyi mənim incə ürəkli eqomu üstələdi.\nAncaq uzun illər Arizin bu sualı məni düşündürürdü. Zaman ötdükcə bir çox şəhərlərə səyahət etdim və hər şəhəri “male” və “female” cinsinə aid edə bildimsə də, bircə Bakını hansı səmtə yazım, nəyə oxşadım bilmədim.\nVilnüsü, Odessanı, Minski sarışın, uzun hörüklü, al yanaqlı slavyan qadınına bənzədirdim. Berlini, Londonu, Helsinkini klassik geyimli, göy gözlü, parlaq saçlı bir cavana oxşadırdım. Qalırdı tək Bakı.\nBakıdan bir mənzərə\nBakını isə bu günə qədər, nə qadın, nə də kişi cinsində təsəvvür edə bilirdim. Amma indi tam əminliklə deyirəm ki, Bakı transdır, Bakı transgenderdir.\nSən kontrastlar şəhərindən translar şəhərinə çevrildin.\nDinsizlər yuvası Bakü\nBakı, bizim nifrətimiz qarşılıqlıdır. Sən heç zaman məni saymamısan. Mən isə özümə səni yad sanmışam. Heç indi də məni qəbul etmirsən. Mənim antipatiyam sənin apatiyandan doğur.\nSən Vısotskinin dili ilə desək, səfillər və təlxəklər cənnətisən. Sənin dinməzliyin, ifrat köləliyin, yersiz pijonluğun, günlərlə səngiməyən küləklərin məni qıcıqlandırır.\nSən Hüqonun “Paris Notrdam kilsəsi”-ndəki qozbelsən. Qvazimoda tək sənin də başuva “Flame Tower” tacı qoyub təlxəklər kralı ediblər. Səni məsxərəyə qoyub, “Dubay-Dubay” deməklə məzələnirlər. Sən Qafaqazın Dubayı deyilsən. Sən Qafqazın Bombeyisən.\nSən ümumiyyətlə, Qafqazın harmoniyasın pozursan. Sənin biçarəliyin, yazıqlığın sənin xaçındır. Sən bu xaçı “keçəl dağ”-ına öz belində daşımağa məhkumsan.\nMayakovski səni dünya pencəyində yağlı ləkəyə bənzədirdi. Mən isə səni damarlarını kəsmək həddinə çatmış nevrozlu transa bənzədirəm. Gecələr mərkəzi küçələrində sıraya duran, al pamadalı, parikli, kobud səsli transa.\nSənə qarşı sevgisizliyimin haradan doğduğu əfsus ki, mənə məlum deyil.\nBəlkə də bu hiss səni dadmamağımdan irəli gəlir. Mən sənin dağüstü parkında əlimdə gitara, əynimdə “trapes” şalvar, damağımda “kosmos” siqareti gəzib-dolaşıb, erməni, rus, yəhudi qızları ilə cavanlıq eləməmişəm.\nSənin dar küçələrin, gündüzlər evlərindəki bəyaz gecələrin mənə tanış deyil.\nİftixarla ağuşuva alduğun Xəzər, bakirə qız qalası, rusca danışan çıl-çıraqlı Torqovı küçən, ağ şalvarlılar məskəni İçəri şəhərin, sarımtıl qala divarların, bişmiş şabalıd qoxan Montinin, qır damlı Ermənikəndin məndə nostalji hisslər oyatmır.\nMən bakembord saxlayıb Lenin sarayının önündə şəkil çəkdirməmişəm. Bokanın, Qaya qrupunun mahnılarına canlı qulaq asmamışam. Kubinkanın, Sovetskinin, Papaninin dalanlarında “plan” çəkməmişəm.\nBəlkə də bu sevgisizliyim genetikdir. Ulu babam əyalətdən gəlib “20-ci sahə”-də kömür satıb, siqaret kötükləri yığarkən sənin kübar gecələrində Nobellər, Rotşildlər, Rokfellerlər, Mantaşevlər bahalı şampanlar, yaşlı çaxırlar içir, Şinayevlər, Artemyevlər qara kürü, nərə balığından kabab dadırdılar.\nSən damarlarında axan neftdən heç zaman bizlərə vermədin. Sənin adın bizim, səni dadan isə yadların olub.\nKənd adamını “çuşka” adlandırıb özündən diksindirdin. Sənin ki, hər ikinci “Бакинка”-vın nənəsi-babası əyalətdəndir, ay Bakı.\nBəlkə də səni xoşlamamağım sənin Yeseninə nifrətindən doğur. Ən çox sevdiyim şairin beynin qurutdu sənin boğanaq gecələrin.\nO, səni şərqin muncuğu kimi, sənsə onu adi yoldan keçən turist kimi qəbul etdin. Sən ümumən istedadları bəyənmirsən, xoşlamırsan.\nBakı, sənin yaradıcı insanı rüşeyim dövründə abort etmək kimi vərdişin var. Cabbarlını sənin küləklərin vərəm elədi, sən ədibdən “1905-ci ildə” pyesinə görə intiqamuvu aldun.\nGecələr qucaq-qucaq “donos” yazdığın, gündüzlər heyranlıqla tamaşalarında əl çaldığın Cavid əfəndini sən ötürdün Sibirə.\nBəlkə də səni sevməməyim sənin həlimliyindən, miskinliyindən yaranıb. Sən heç zaman inqilablar, qəhrəmanlar şəhəri olmadun.\nİkinci Dünya Müharibəsində “bron” alıb arxa cəbhəyə çəkildin, inqilab vaxtı mötədil oldun. Qızıl ordunu, daşnakçıları mumluyaraq qəbul etdin. İngilisləri milli geyimdə, saznan qarşıladın.\nSənin dözümlüyünə nifrət edirəm, tolerantlığın ürək bulandırır.\nBəlkə də səni sevməməyim səni yaxşı tanıdığıma görədir.\nBəlkə də səni sevməməyim sənin soyuqluğundandır.\nParlaq “bardyur”-lar, ağlaylı binalar, lal heykəllər, ağacsız, qara qarğalarla dolu bir şəhərsən. Susqun insanlar, gur səslə qarıldayan qarğalar şəhərisən sən.\nÇünki səhərlər hava açılmamış, qabar əlləri ilə Salyandan, Neftçaladan “Keşlə” bazarına satmağa balıq gətirən qadın-gəlinlərivi görmüşəm.\nİşıqsız, susuz, qazsız kəndləri, toz-torpaqlı qəsəbələri, baxımsız rayonları sokak-sokak gəzmişəm.\nKüylü bazarlarıvı, əsəbi sakinlərivi, ümüdsüz gündüzlərivi, darıxan gecələrivi, hətta yiyəsiz pişiklərivi belə, tanıyıram.\nSənin laqeyidliyinə məəttələm. Vəfasızlığıvı anlamıram. Səni sözlə sevən, "Bakı, Bakı" dilindən düşməyənlər indi okean arxasından sağ əlində məşəl tutan xalanın ölkəsindədirlər. Onlar səni darda qoyub qaçdılar. Səni saymadılar. Səni atdılar.\nMən isə ölsəm də səninləyəm, yanındayam, qaçmıram, sevməsəm də qalasıyam.


ASİYANIN ƏN ZƏNGİN ADAMI QIZINA SƏS-KÜYLÜ TOY KEÇİRİR - Toya Hillari Klinton da gəldi, Beyons da... (FOTO+VİDEO)\n10 Dekabr 2018 - 23:32\nASİYANIN ƏN ZƏNGİN ADAMI QIZINA SƏS-KÜYLÜ TOY KEÇİRİR- Toya Hillari Klinton da gəldi, Beyons da... (FOTO+VİDEO)\nHindistanın, eləcə də Asiyanın ən zəngin adamı Mukeş Ambani ötən bazar günü qızına təmtəraqlı toy keçirdi. Daha doğrusu, toy hələ yekunlaşmayıb və bir neçə gün davam edərək, dekabrın 12-də Mumbayda rəsmi nikah mərasimi ilə başa çatacaq. Hələliksə şənliklər Hindistanın qərbindəki Udaypur şəhərində keçirilir.\n27 yaşlı «hind şahzadəsi” İşa 33 yaşlı maqnat Anand Piramalla ailə qurur. Anand Piramal hindistanlı milyarder Acay Piramalın oğludur. Piramal ailəsinin sərvəti 4,48 milyard dollardır.\nToyu dünya mətbuatının gündəminə gətirən orada nüfuzlu siyasətçi Hillari Klintondan tutmuş, dünya ulduzu Beyonsa qədər bir çox məşhurların iştirakıdır.\nBeyons toy mərasimi üçün xüsusi obraza girmiş və səhnəyə hind ənənələrini əks etdirən, üzəri qızılla toxunmuş qırmızı rəngli geyimlə çıxmışdı.\nİşanın toyu eyni anda iki dəbdəbəli məkanda – “Tac Lake Palace”da və Mumbaydakı rezidensiyada keçirilir.\n61 yaşlı Mukeş Ambani iş adamı Dxirubxaya Ambaninin böyük oğludur. Mukeş Ambani Bombey Universitetini bitirərək kimyəvi maşınqayırma sahəsi üzrə bakalavr dərəcəsinə sahib olub. Daha sonra isə ABŞ-ın Stenford Universitetində magistr təhsili alıb.\nHindistanın ən nəhəng şirkəti olan “Reliance Industries”ə rəhbərlik edir. Onun sərvətinin 60 milyard dollardan çox olduğu bildirilir.\nƏsasən neft-qaz hasilatı və emalı ilə məşğul olan “Reliance Industries” şirkətini Mukeşin atası qurub. Atanın öülümündən sonra şirkət iki oğluna – Mukeş və Anilə miras qalıb.\nQardaşlar arasında münasibətlər yaxşı deyil. Onlar mütəmadi olaraq bir-birilə çəkişir, KİV-də bir-birlərinə qara yaxır və hər zaman nəyinsə bölgüsünü aparırlar.\nHəmkarları və tərəfdaşlarının dediyinə görə, Mukeş hər şeyi öz nəzarətində saxlamağı sevir. Bu səbəbdən də o, yavaş-yavaş qardaşı Anilin səlahiyyətlərini əlindən almağa və tədricən şirkətdə əsas söz sahibi olmağa başlayıb.\nAtası sağ olanda Anil şirkətin xəzinədarı idi və sərmayələrə nəzarət edirdi. Lakin Mukeşin rəhbərlik etdiyi Direktorlar Şurası Anili bu səlahiyyətdən məhrum etdi. 2004-cü ildə bütün maliyyə işlərinə nəzarət Mukeşə həvalə olundu. Həmin vaxt Anil dörd səhifəlik etiraz məktubu yazaraq qardaşının korportativ mədəniyyəti və şirkətin ruhunu məhv etdiyini bildirmişdi.\nYaxınlarının dediyinə görə, əslində Anilin şirkətdə birinci şəxs olmaq iddiası olmayıb. Sadəcə qardaşının məlum hərəkəti onu özündən çıxarıb.\nBütün bu mübahisələrin getdyi illərdə qardaşlar eyni evdə – 14 mərtəbəli mülkdə yaşayıblar. Qardaşların bir-birilə hətta liftdə belə, qarşılaşmasının qarşısını almaq üçün evdə xüsusi personal işləyirdi.\nNəhayət, 2005-ci ildə analarının təkidi ilə qardaşları şirkəti bölməyə razılıq veriblər. Mukeşin payına neft və tekstil sahəsi, Anilə isə telekommunikasiya ilə bağlı layihələr düşüb.\nMukeş Ambani xanımı Nita ilə\nMukeşin xanımı Nita ixtisasca sosioloqdur. O, ölkəsində sosial problemlərin həllinə, xəstə uşaqların müalicəsinə yaxından dəstək verir və xeyriyyəçilik fəaliyyəti ilə tanınır.\nMukeşlə Nitanın Akaş və Anant adlı iki oğlu və İşa adlı qızı var. İşa evin sonbeşiyidir.\nAnant Ambani uşaq yaşlarından artıq çəkidən əziyyət çəkirdi. Lakin Gənc Anant ciddi rejimli idman proqramları və pəhrizlə 100 kiloqramdan çox çəki itirərək əzmini nümayiş etdirə bilmişdi.\nBöyük qardaş Akaş da Anant kimi artıq çəki ilə mübarizə aparırdı. Akaşın vücudundakı piylənmə xroniki astmadan müalicə üçün istifadə etdiyi dərmanlara görə idi. Çəkisinə görə məktəbdə və universitetdə gülüş hədəfi olan Akaş da iradəsini toplayaraq artıq çəkidən xilas olur.\nMukeş Ambaninin Mumbayda 27 mərtəbəli göydələni var. 173 metr hündürlüyü olan binanın inşası 70 milyon dollara başa gəlsə də, hazırda bazar qiyməti bir neçə milyard dollardır. Bina Atlantik okeandakı mifik adanın şərəfinə “Antiliya” adını daşıyır.\nÇikaqodan olan “Perkins&Will” firmasının layihəsi əsasında hazırlanan binanın heç bir mərtəbəsi nə sahəsinə, nə təyinatına görə digərinə bənzəyir. Ambani ailəsi binanın yuxarı mərtəbələrində yaşayır.\nİlk altı mərtəbə qaraj və parklama üçündür. Yeddinci mərtəbədə şəxsi avtomobil emalatxanası yerləşir. Səkkizinci mərtəbədə 50 tamaşaçı üçün nəzərdə tutulmuş teatr zalı yerləşir. Yuxarılarda basseynlər, spa-salonlar, asma bağlar və bal üçün nəzərdə tutulmuş zal var…


Azərbaycanda aylıq pensiyaların orta məbləği 12% artıb | Report.az\nAzərbaycanda aylıq pensiyaların orta məbləği 12% artıb\nAzərbaycanda aylıq pensiyaların orta məbləği 12% artıb Pensiyanın orta məbləği orta aylıq əmək haqqının 39%-nə bərabər olub\n18 Avqust , 2014 17:40\nBakı. 18 avqust. REPORT.AZ/ Azərbaycan Dövlət Sosial Müdafiə Fondunun (DSMF) sistemində bu ilin iyulun 1-i vəziyyətinə 1 285,0 min nəfər pensiyaçı qeydiyyatda olub və ölkə əhalisinin 13,6%-ni təşkil edib. Pensiyaçıların 61,1%-i yaşa, 28,1%-i əlilliyə, 10,8%-i isə ailə başçısını itirməyə görə pensiya alır. Bu barədə “Report”a Dövlət Statistika Komitəsindən məlumat verilib.\nTəyin olunmuş aylıq pensiyaların orta məbləği ötən ilin müvafiq dövrü ilə müqayisədə 12,3% artaraq 172,2 manat təşkil edib və orta aylıq əmək haqqının 39,2%-nə bərabər olub.\nDSMF-nin məlumatlarına əsasən, cari ilin yanvar-iyun aylarında pensiya və müavinətlərin maliyyələşdirilməsinə 1 393,3 mln. manat, yaxud əvvəlki ilin müvafiq dövrünə nisbətən 14,5% çox vəsait yönəldilib. Pensiya xərcləri 2013-cü ilin müvafiq dövrünə nisbətən 14,6% artaraq 1 359,6 mln. manat təşkil edib.\nHesabat dövründə əhaliyə 33,7 mln. manat məbləğində müavinət ödənilib ki, bunun da 31,5%-i hamiləliyə və doğuma görə, 27,3%-i əmək qabiliyyətinin müvəqqəti itirilməsinə görə, 16,9%-i dəfn üçün ödənilən, 24,3%-i isə digər müavinətlərin payına düşür.\nƏmək və Əhalinin Sosial Müdafiəsi Nazirliyinin məlumatlarına görə, iyul ayının 1-nə 332,2 min nəfərə sosial müavinətlər təyin olunub. Yaşa görə müavinət alanların sayı 13,2 min nəfər, əlilliyə görə 125,3 min nəfər, ailə başçısını itirməyə görə 39,4 min nəfər, sağlamlıq imkanları məhdud olduğuna görə müavinət alan 18 yaşadək uşaqların sayı isə 64,8 min nəfər olub. Əmək pensiyası almaq hüququ olmayan 55,1 min nəfərə kommunal, nəqliyyat və digər xidmətlərə görə güzəştlərin əvəzinə müavinət verilib. Valideynlərini itirmiş və valideyn himayəsindən məhrum olmuş uşaqların 517 nəfər qəyyumuna, eləcə də 9,9 min ailəyə 19,2 min uşaq üçün aylıq müavinət verilib. Uşaq müavinətlərini şəhid ailələrinin, müharibə əlillərinin, I və II qrup Çernobıl AES əlillərinin və müddətli hərbi xidmət qulluqçularının uşaqları alıblar. Bundan əlavə, 5,9 min 1 yaşadək uşağa görə 5,8 min ailəyə sosial müavinət verilib.\nƏmək xəsarəti və ya peşə xəstəliyi nəticəsində 498 zərərçəkən kompensasiya alıb. Bununla yanası, 60,9 min nəfərə, o cümlədən 53,2 min uşağın doğulmasına görə, 4,5 min nəfərə radiasiya qəzası nəticəsində əlil olmuş şəxslərin müalicəsi üçün, 2,0 min nəfərə penitensiar müəssisələrində cəza çəkməkdən azad edilmiş şəxslərə və həyatını itirmiş 1,2 min nəfərin dəfni üçün birdəfəlik müavinət verilib.\nCari ilin ilk yarım ili ərzində Azərbaycan Respublikası qarşısında xüsusi xidmətlər göstərmiş 50,2 min nəfər aylıq təqaüd alıblar.\nQeyd edək ki, Azərbaycan prezidentinin 2014-cü il 17 mart tarixli fərmanına əsasən əlillik, ümumi xəstəlik, hərbi xidmət dövründə xəstələnmə, əmək zədəsi və peşə xəstəliyi, hərbi əməliyyatlar keçirilən zonada olmaqla əlaqədar və Çernobıl AES-də qəzanın ləğvi ilə əlaqədar səbəblərdən baş verdikdə I qrup əlil olaraq sosial müavinət alan vətəndaşlara aylıq məbləği 60 manat müəyyən olunmaqla prezident təqaüdü təsis edilib.\nBununla yanası, əlillərin sosial müdafiəsini gücləndirmək məqsədilə dövlət başçısının həmin fərmanına əsasən, 2014-cü il aprelin 1-dən müharibə əlillərinə təyin edilmiş prezident təqaüdünün aylıq məbləği I qrup müharibə əlilləri üçün 36,4%, II qrup üçün 52,9%, III qrup üçün 66,7% artırılıb və müvafiq olaraq 150, 130 və 100 manat müəyyən edilib.\nCari ilin iyul ayının 1-i vəziyyətinə ölkədə 126,6 min ailənin 555,2 min nəfər üzvü ünvanlı dövlət sosial yardımı alıb və hər bir nəfərə orta hesabla 29,36 manat ödənilib.


[b]Fəridə Əzizovadan növbəti çempionluq[/b]\nFəridə Əzizovadan növbəti çempionluq\nBirləşmiş Ərəb Əmirliklərinin Fujayra şəhərində taekvondo üzrə təşkil edilən “Fujairah Open” beynəlxalq turnirini başa çatıb. Taekvondo Federasiyasından apasport.az saytına verilən məlumata görə, G-2 kateqoriyalı yarış Azərbaycan üçün uğurlu alınıb.\nBelə ki, Rio-2016-ya lisenziyanı təmin etmiş Fəridə Əzizova növbəti dəfə fəxri kürsünün ən yüksək pilləsinə qalxıb. 67 kq çəki dərəcəsində mübarizə aparan həmyerlimiz bütün rəqiblərinə qalib gəlməklə, növbəti titulunu qazanıb.


Oğlaq Bürcü-Qadın və Kişi. – bilgibazarı\nBürclər, Nə Nədir\n52.715 kez görüntülendi.\n23 dekabr-20 yanvar aralığında dünyaya gələn insanları təmsil edən bu bürc oğlaq olaraq adlandırılır və keçi balası mənasını verir. Bu yazımızda sözü edilən bürc haqqında danışaraq, onun xoşagəlimli və xoş olmayan cəhətləri haqqında məlumat verəcəyik.\nBürcün hər iki cins (qadın və kişi) üçün ortaq və xüsusiyyətləri gələcəyk haqqında plan etməyi xoşlamalarıdır. Bu baxımdan da oğlaq bürcü bir qədər düşüncəli və depressivdirlər. Xüsusi ilə güclü iradələri ilə diqqət çəkən oğlaqlar eyni zamanda insanlarla münasibət qurmaqda bir qədər çəkingəndirlər. Buna baxmayaraq bu bürcü təmsil edən insanlar özlərini nadir hallarda yalnız hissedərlər. Oğlaqlar eyni zamanda əzimli, iş mühitində bacarıqlı və maddi (pul) mövzusunda diqqətli olsalar da eyni zamanda əliaçıq inlanlardırlar. Bununla bərabər dostluqda ideal və sirr saxlamağı sevən oğlaqlar özlərindən yaşca kiçik insanlarla münaqişə yaşamağa da meyillidirlər. Qərar qəbul edərkən öz zövqləri istiqamətində hərəkət etməyi sevən bu insanlar üçün şəxsi idealları olduqca önəmlidir.\nSevilən cəhətləri: İstəkli, qərarlı, qənaətcil, səbirli, məsuliyyətli.\nXoşagəlməz cəhətlər: Dikbaşlı, kobud, bəzən bədbin, tənhalığı sevən.\nOğlaq bürcü qadın.\nÖz ideallarına hər zaman önəm verən bu insanlar eyni zamanda qəlbiqara, bədbin tərəfləri ilə də diqqət çəkərlər. Həm bədbin olmaları, həm də öz istəkləri çərçivəsində standartlarına önəm vermələri çox vaxt bu qadınları ətrafdakılardan uzaqlaşdırar. Digər bir sözlə hər zaman özlərinə güvənən qadın oğlaqlar eyni zamanda ətrafdakılara qarşı o qədər də ürək qızdırmazlar. Seçdiyi insanlara qarşı diqqətli olmağı sevən bu qadınlar eyni zamanda sevkiyi kişilərə qarşı bacardıqca sahib olmağı üstün tutarlar. Bəzən bu sahiblənmək istəyi qarşıdakını bezdirəcək ölçülərə qədər yüksələ bilər.\nElm, bilgi və sənətə qarşı hörmətlə yanaşan oğlaq qadınlar, özlərini inkişaf etdirmək üçün əllərindən gələni edərlər.\nMaddi baxımdan qənaətcil və israfı sevməyən oğlaq qadınların bu xüsusiyyətləri bəzən onları xəsislik imicinə sala bilir. Bu insanların digər bir xüsusiyyəti də, inanmadıqları və tənbəl olduğunu bildikləri insanlara qarşı soyuq davranmalarıdır.\nOğlaq qadın üçün ən sevimli hədiyyə, təbii gül, taxtadan hazırlanmış əşyalar, marka geyimlər və tək qaşlı üzük olabilər.\nOğlaq bürcü kişi.\nBu insanların ən gözəçarpan xüsusiyyəti olnların duyğusal və klassik ruhlu olmaları ilə bərabər, emosional olmamalarıdır. Digər bir sözlə oğlaq kişilər baş verən gözlənilməz hadisələrə qarşı çox təəccüblənməzlər. Bu xüsusiyyətləri onları ətrafdakılarına rəngsiz, sıxıcı olaraq göstərsə də, əslində bu cinsin nümayəndələri ürək qızdırdığı insanlara qarşı zarafatcıl, səmimidirlər. Eyni zamanda uzaqdan ciddi və sərt görünən oğlaq kişilərin əslində mərhəmətli, yumuşaq qəlbi vardır. Qarşı cinsi seçmə mövzusunda olduqca diqqətli və məntiqli olan bu insanların öz seçim kriteryaları vardır. Bu xüsusiyyətləri daşıyan qadınlara dəyər verərlər və uzun münasibətlər onlar üçün maraqlıdır. Yaxşı ailə başçısı olan bu kişilər, nisbətən ciddi və soyuq münasibətləri ilə övladları arasında məsafə qoyarlar. Hadisələri öz məntiqlərinə görə şərh edən oğlaq kişilər qəbul etdikləri qərarları tez bəlli etməz və dost seçimində də şəxsi düşüncələrinə əsaslanarlar.\nOğlaq kişilər üçün ən dəyərli hədiyyə, qol saatı, dəri portmanat, dəyərli şərab, özəl qələm və ya qol düymələri olabilər.\nÇox yaxın olduğu bürclər: Buğa və qız bürcü\nYaxın olduğu bürclər: Dolça, balıq, əqrəb və oxatan\nUzaq olduğu bürclər: qoç, tərəzi, ekizlər və aslan\nUğurlu rəqəm: 2 və 8.\nRəng: Tünd yaşıl və şabalıdı.\nOğlaq bürcü məşhurlar: Benjamin Franklin, Hz. İsa, Elvis Presley, Mustafa Sandal, Seda Sayan, Bardley Cooper, Orlando Bloom, Jim Carrey, Mel Gibson, İsaac Newton.\nQaynaq: astroloji, sabah.\nbürclerburcler haqqındabürclərkişi oğlaqməşhurlar oğlaq bürcüoglak burcuoğlaq burcuoğlaq bürcü 2018oğlaq bürcü qadinoglaq burcu sevgioglaq burcu xususiyyetqadin oğlaq bürcü\nL hərfi ilə başlayan adların mənası\n05 Noyabr 2021 tarixində, saat 09:07\nSalam mende OĞLAQ burcuyem.♥\n01 Noyabr 2021 tarixində, saat 16:48\nMem de oglaq burcuyem duzu belebseylere inanan deylem amma bezen duz cixir meselen bedxerclik etmeyi sevmi3 ve xesisnkimi gorunur, sevdiyine qarsi sahibkenme duygusunda olur, ekizlerle yola getmir. Menim sevdiyim oglan ekizlerdi ve mennen zehlesi gedir teessuf ki🤦🏻♀🤦🏻♀\n16 Oktyabr 2020 tarixində, saat 21:32\nSalam nenim niwalnimda oglaq burcudu nen aslan burcuyem neni cox narahat edir biz yola gedecik yoxsa yox\n15 Aprel 2020 tarixində, saat 10:21\nHe birde duzdu yola getmediyi burclerde duzdu yoldasum terezidi anlasa bilmirik duzdu qarsiliqli sevgi hormet var ama sozumuz ust uste dusmur anlasma olmur bilmirem niye ozumuzde asli olmur ama yola getdiyide duzdu oglanlarim biri qiz biride baliq burcudu duzdu\n15 Aprel 2020 tarixində, saat 10:18\nDuppelem düz mende oglaqam duzdu birde oglaq burcu olanlar usaqlari sevir usaqlara meyillidirler ama duzdu yasda balaca olanlarla yola getmirler ozderinden balaca insanlarla yeni herzaman ozu yasda yada ozunden boyuk insanlarla unsiyyet qurub sohbet edib dostluq qurmaq isteyir\n06 Mart 2020 tarixində, saat 13:53\n22 dekabrdanam, 60 yaşım var. İndi bir neçə telekanallarda oğlaq bürcünün 23 dekabrdan qeyd edirlər. Bu nə dərəcədə düzgündür?\n10 İyun 2020 tarixində, saat 23:11\n01 Mart 2020 tarixində, saat 11:43\nYalandi .Menim atam da oglaq burcudur amma hec depressiyali deyil\n29 Yanvar 2020 tarixində, saat 09:45\nXoşuma gəlmədi belə deyil əkizlər de olsa idi super olardı 😒😒🖤🖤🖤\n17 Yanvar 2020 tarixində, saat 19:13\nOglaq burcuyem amma yazilanlar mene aid deyil\n29 Yanvar 2020 tarixində, saat 09:47\n06 Yanvar 2020 tarixində, saat 15:11\nbedxerc olmamalari .birce bu cumle mene uygundur qalan hec biri mene uygun deyil baxmayaraqki oglaq burcuyem\n03 Yanvar 2020 tarixində, saat 20:56\nSalam mende oglaq burcuyem yazilmiw melumatlar mene 50/50-ye uygundu….. mesel mnv meselen men hec ozume guvenmirem,xesis deyilem ama elime pul duwende agili xerclemeyecaliwiram hamisin iwdedirem ama duzgun neyse\n22 Noyabr 2019 tarixində, saat 00:31\nSalam burdan nese anlayirsizmi men Xercengem ve hecbirsey anlamis bulunmuyorum\nSəidə dedi ki:\n07 Fevral 2020 tarixində, saat 23:26\nXərçəngin oğlaq bürcündə nə işi? Səhə ünvandasan\n29 May 2020 tarixində, saat 03:12\n06 May 2020 tarixində, saat 03:48\n22 Noyabr 2019 tarixində, saat 00:28\nSalam men indi baxiram heleki hec bir sey anlamis deyilem😎\nNe menasi var? dedi ki:\n29 Sentyabr 2019 tarixində, saat 14:01\nQararli söbeti qetiyyen uygun deyil.ele qararsizligimin ucbatindan basima gelmeyen sey yoxdur. Helede davam edir ne vaxt bitecey YARADAN bilir.\n21 Avqust 2019 tarixində, saat 13:30\ntehran menas nedir\nAnonim1 dedi ki:\n02 Avqust 2019 tarixində, saat 08:25\n1xususiuyət istisna olmaqla ərşey uyğun gəldi.qərarlıdı deyir.heçdə qərarlı deyiləm tam əksi\n19 Fevral 2020 tarixində, saat 18:54\nMəndə oglaqam və qerarliyam\n16 İyul 2019 tarixində, saat 12:14\n19 İyun 2019 tarixində, saat 13:25\nDuzgun vallah ne deyir hamsi mende🙈🙈🙈🙈\n14 İyun 2019 tarixində, saat 15:22\n20 Aprel 2019 tarixində, saat 12:39\nOglaq burcu dedikləri xasiyyət mende 🙈🙈en esas da kobudluq 🙈🙈ozumden raziliq🙈🙈\nResaddy dedi ki:\n16 Aprel 2019 tarixində, saat 08:57\noglaq bürcüyəm bürclərı inanmıram\nÜrək dedi ki:\n07 Aprel 2019 tarixində, saat 12:00\nOğlaq bürcüyəm və deyilənlər demək olar ki mənə uyğun formada yazılıb 😉\n05 Noyabr 2021 tarixində, saat 09:09\nMende Oglaq burcuyem♥\n27 Yanvar 2019 tarixində, saat 17:05\nOğlaq bürcündenem oğlaq qadin üçün dediyiniz sadece iki cümle doğrudur. Sahiblenicidir ve uğurlu reqemin 8 olduğu\nMəhəmməd dedi ki:\n25 Yanvar 2019 tarixində, saat 14:57\nOğlaq bürcündənəm, yazılanlar mənə uygun gəlir 99%\nbilgibazarı dedi ki:\n30 Dekabr 2018 tarixində, saat 11:42\nSalam. Bürc proqnozları o bürcün insanlarının ortaq xüsusiyyetleri diqqete alınaraq derc edilir. Siz bu yazında özünüzü tapmaya bilersiniz. Unutmayın ki insanları esasen çevresi, yaşadığı mühit fırmalaşdırır. Bir sözle insanın çevresi onun bürc xüsusiyyetlerini deyişe biler. Bizi oxuduğunuz üçün trşekküt edirik.\n30 Dekabr 2018 tarixində, saat 02:44\nOglaq burcuyem ve hec de qenaetcil ve xesis deyilem..cizdanimda pul olan kimi onu xerclemesem ureyim patliyar:))).yeni pul yigmagi xowlamiram.ayrica da qelbiqara deyilem.. yazdiqlarinizin 85 % yalan. Ve bir oglaq olaraq yazdiqalarinizda hec bir benzerlik goremedim..\n22 Fevral 2020 tarixində, saat 15:00\nmende deyerdim pul yigmaqla aram yoxdu menede anam deyir kiqenaetcil deyilem.\n09 Noyabr 2020 tarixində, saat 22:07\nMende oğlak bürcüyüm pul yığmağı xoşlamıram amma en sevdiyim reng qaradı?😐 ve bürcümü süvirəm\n09 Fevral 2021 tarixində, saat 00:15\n17 Oktyabr 2020 tarixində, saat 20:43\n09 Yanvar 2021 tarixində, saat 21:39\nHeç qənayətcil dediləm. Hulu xərcləməyi çoxsevirən. Hul yığa bilmiəm. Qəlbiqarada deyiləm..


Bakıdakı gecə klubunda qız döyülüb » Respublik.info\nRespublik.info » Gündəm » Bakıdakı gecə klubunda qız döyülüb\nBakı şəhərindəki gecə klublarından birində dava-dalaş baş verib.\nAPA-nın məlumatına görə, hadisə paytaxtın Nəsimi rayonu ərazisində yerləşən klublardan birində qeydə alınıb. Klubda baş verən davada 1990-cı il təvəllüdlü Aynurə Əhmədova döyülüb.


“AVROPA İTTIFAQI ÖLKƏLƏRİ BİZİM ƏSAS TİCARƏT TƏRƏFDAŞLARIMIZDIR” | CBC.AZ\n“AVROPA İTTIFAQI ÖLKƏLƏRİ BİZİM ƏSAS TİCARƏT TƏRƏFDAŞLARIMIZDIR”\nMar 15 2017 10:00\nCBC-nin xəbərinə görə, bunu Parisdə sənədlərin imzalanması mərasimindən sonra Azərbaycan prezidenti İlham Əliyev mətbuata bəyanatında bildirib.\nPrezident Azərbaycanın kosmik sənayesinin inkişafında Fransa şirkətlərinin dəstək olduqlarını qeyd edib: “Eyni zamanda, şəhər nəqliyyatı, nəqliyyat, infrastruktur, su, içməli su layihələri, ekoloji layihələr və digər layihələr icra edilir. Biz bu əməkdaşlıqdan çox məmnunuq. Fransa şirkətləri ilə keçirdiyim görüşlərdə onları bir daha inandırdım ki, Azərbaycanda xarici sərmayə üçün çox gözəl iqlim var. Eyni zamanda, Azərbaycanın iqtisadi potensialı artır. Beləliklə, daha çox Fransa şirkətləri Azərbaycanda uğurlu podratçı kimi fəaliyyət göstərə bilərlər”.


Alternativli alternativsiz seçki?\n2021, 08 May, şənbə, Bakı vaxtı 17:37\n2010-cu ilin parlament, 2013-cü ilin prezident seçkisinin necə keçəcəyi bu seçkidən asılı olacaq\nBu həftə Mərkəzi Seçki Komissiyası prezident seçkisinin vaxtını rəsmən elan etdi. Seçki Məcəlləsinə uyğun olaraq seçki müddəti 75 gündür və bu müddət avqustun 1-dən başlayacaq. Beləliklə, seçkiyə hazırlıq işləri tam başa çatdı, bundan sonra ancaq partiyaların qərarlarını, namizədlərin irəli sürülməsi prosesini, daha sonra isə təbliğat – təşviqat mərhələsini izləmək qalacaq.\nBəzi partiyalar və siyasi bloklar artıq seçkiyə münasibətlərini açıqlayıblar. «Azadlıq» bloku hələ bir müddət bundan əvvəl seçkidə iştirak etməyəcəyini bildirmişdi. Bu günlərdə Vətəndaş Həmrəyliyi Partiyası da analoji qərarını açıqladı. Amma digər partiyaların qərarı avqustun ilk günlərində bəlli olacaq. Müsavat Partiyası seçkiyə münasibətini avqustun 2-də keçiriləcək Məclisinin iclasında müəyyən edəcək. Partiya rəhbərliyi Məclis üzvlərinin qərarına təsir göstərməmək üçün indi seçki ilə bağlı açıq fikir söyləmir və müzakirələrin davam etdiyini bildirirlər. Müşahidəçilər Müsavatın avqustun 2-də keçiriləcək Məclisinin gərgin diskussiyalarla müşayiət olunacağını istisna etmirlər. Partiya üzvləri arasında seçkidə iştirak etmək tərəfdarları ilə bunun əksini təklif edənlərin sayı təxminən bərabərdir. Üstəlik, Müsavatın hələ ötən il keçirilən Məclisində partiya seçkidə iştirak etmək haqqında qərar vermişdi. İndi partiya üzvləri bu qərara yenidən baxmalı, ya onu təsdiq etməli, ya da yeni qərar qəbul etməlidirlər.\nAzərbaycan Demokrat Partiyası da seçki ilə bağlı qərarını avqustun 2-də bildirəcək. Qeyd etmək lazımdır ki, hakim Yeni Azərbaycan Partiyası da hələ öz namizədini rəsmiləşdirməyib. Bunun üçün partiyanın qurultayı keçirilməlidir və bu, avqustun ilk günlərində baş tutacaq. Amma digər partiyalardan fərqli olaraq Yeni Azərbaycan Partiyasının namizədi artıq bəllidir və sadəcə seçki prosedurlarına uyğun olaraq bunun qurultayda rəsmiləşdirilməsinə ehtiyac var.\nHakimiyyət üçün ən çox problem yaradan ənənəvi müxalifət adlandırılan siyasi partiyalar və namizədlərdir. Beynəlxalq müşahidəçiləri də məhz məsələnin bu aspekti narahat edir. Bu partiyaların iştirak etmədiyi seçkini alternativli hesab etmək olarmı?\nBeləliklə, seçkidə iştirak edəcək siyasi partiyaların spektri hələ tam bəlli deyil. Müxalifət hələ də seçkinin alternativsiz keçəcəyi haqqında fikirlər səsləndirməklə hakimiyyətə təsir etmək istəyir. Amma hakimiyyət nümayəndələri belə problemin olmadığını bildirirlər. Elə müşahidəçilər də bu fikirdədir ki, seçkidə nominal alternativ problemi olmayacaq, çünki, müxalif mövqeli olmasa da, çoxlu sayda partiya artıq seçkidə iştirak edəcəyini bəyan edib.\nDövlət rəsmiləri Azərbaycanda 50-yə yaxın partiyanın olduğunu bildirir və belə şəraitdə seçkinin alternativsiz keçə bilməsi haqqındakı fikirləri ciddi hesab etmirlər.\nBeynəlxalq dairələr də oktyabrın 15-də keçiriləcək prezident seçkisini həmişə olduğu kimi demokratiyanın inkişafı baxımından ciddi hadisə hesab edir və partiyaları seçkidə iştiraka çağırırlar. ATƏT-in Bakıda səfərdə olan rəsmisi bəzi partiyaların boykot qərarına müsbət yanaşmadığını qeyd etdi və bununla bahəm onu da bildirdi ki, seçkidə iştirak etmək və ya etməmək qərarını partiyaların ancaq özləri verə bilər.\nXatırladaq ki, ATƏT artıq seçkini müşahidə etmək üçün 450 qısa, 30 uzunmüddətli müşahidəçi qrupunu Azərbaycana göndərəcəyini bildirib. Bu günlərdə ABŞ Konqresinin Helsinki Komissiyasında Azərbaycanla bağlı müzakirələr keçirilməsini də ekspertlər təsadüfi hesab etmirlər. Bu müzakirələrdə də seçkinin Azərbaycanın siyasi həyatı üçün ciddi hadisə olduğu bildirilib.\nGöründüyü kimi, hakimiyyət üçün ən çox problem yaradan ənənəvi müxalifət adlandırılan siyasi partiyalar və namizədlərdir. Beynəlxalq müşahidəçiləri də məhz məsələnin bu aspekti narahat edir. Bu partiyaların iştirak etmədiyi seçkini alternativli hesab etmək olarmı? Rəsmən hakim partiyanın namizədinə rəqib olan, lakin həyata keçirilən siyasətə nəinki müxalif, heç tənqidi baxış nümayiş etdirməyən namizədləri alternativ saymaq olarmı?\nMəsələ bundadır ki, müxalifətin iştirak etməyəcəyi halda seçkiləri alternativli hesab edib-etməmək məsuliyyəti daha çox beynəlxalq müşahidəçilərin üzərinə düşəcək.\nBir sıra ekspertlər və müşahidəçilər də seçkidə iştirakın daha düzgün yol olduğunu qeyd edirlər. Onların fikrincə, seçkidə iştirak etməklə müxalifət partiyaları ən azı öz elektoratı ilə ünsiyyət yarada bilərdi. Amma seçkidə iştirakın əleyhinə olan müxalifət nümayəndələri bildirirlər ki, indiki şəraitdə bu çox çətin olacaq, çünki təbliğat – təşviqat mərhələsi üçün çox az vaxt ayrılıb, təbliğat imkanları əvvəlki seçkilərlə müqayisədə məhdudlaşdırılıb.\nMüxalifət partiyaları bir qədər fərqli düşünsələr də, hər halda bu ilki seçki ölkənin siyasi həyatı üçün təsirsiz ötüşməyəcək. 2010-cu ilin parlament, 2013-cü ilin prezident seçkisinin necə keçəcəyi bu seçkidən asılı olacaq, çünki bu seçki həm Azərbaycanın dünya ölkələri arasındakı yerini, həm də 2003-cü ildən sonra yeni, daha çətin situasiyaya qədəm qoymuş müxalifətin siyasi taleyini müəyyən edəcək.


Bazarstore şübhələnməsəm mənə 27 manat ziyan vuracaqdı. – Şikayətim var – rəylər\nBazarstore-dən (Yeni Yasamal) kolbasa almışam. Kolbasanın üstündə iki etiket var. Biri realdır-0.579 qram (12.66 AZN). Digər etiketdə isə kolbasanın çəkisi 1.828 qram (40.03 AZN) göstərilib. Kassada isə yanlış qiymət vurulub və faktiki olaraq, məndən 27.37 AZN artıq pul alınıb. Bunu yekun qiymətdən şübhələnib çekə baxmasam, bilməyəcəkdim. P.S. Bu, bilərəkdən edilmiş hərəkət deyil, səhvdir. Amma bu səhv şübhələnməsəm mənə 27 manat ziyan vuracaqdı.


"Vilayət Quliyev niyə öz işinizlə məşğul olmursunuz?"-Tanınmış hüquqşünas | Analoq.az\nAna səhifə/Digər/Son dəqiqə/“Vilayət Quliyev niyə öz işinizlə məşğul olmursunuz?”-Tanınmış hüquqşünas\n“Vilayət Quliyev niyə öz işinizlə məşğul olmursunuz?”-Tanınmış hüquqşünas\n260 3 dəqiqə oxundu\nYaradıcılıq azadlığı deyilən bir hüquq var. Hər kəs yaradıcılıqla məşğul olmaqda sərbəsdir. Lakin sən əgər səfirsənsə, birinci öz işinlə məşğul olmalısan. Cümhuriyyət irisi bizim həssas yerimizdir.\nDüzdür, mühacirətdə olan Cümhuriyyət mücahidlərimiz vaxtilə bir- birlərinə qarşı əsası olmayan ittihamlar da irəli sürüblər, bir-birlərinin əlehinə kitab da yazıblar. Cümhuriyyət irsini araşadıran şəxslər söhbətin kimlərdən getdiyini anlıyırlar. Bu münasibətlər onların müqəddəsliyinə şübhə toxumu səpə bilməz.\nBu onların bir-birinə münasibətidir. Bir də var onların VƏTƏNİMİZ AZƏRBAYCANA münasibəti. Burada məsələ birmənalıdır, hamısı vətən fədaisidir.\nModern.az saytının köşə yazarı, Azərbaycan Respublikasının Macarıstandakı səfiri Vilayət Quliyev saytın bu günki sayında Azərbaycan Baş nazirinin müəmmalı ÖLÜMÜ – Harda, necə.(https://modern.az/az/news/239434) adlı məqalə ilə çıxış edib. Azərbaycan Cümhuriyyətinin baş naziri olmuş Nəsib bəy Yusifbəylinin ölümünə həsr edilmiş məqalədə heç bir dəxli olmadan belə bir ifadə işlədib. “Şəfiqə xanım Qaspralı iddia edir ki, üsyanın məğlubiyyətindən sonra Gürcüstana keçməyə müvəffəq olan M.Vəkilov Tiflis bankında Nəsib bəyin hesabındakı bütün pulları götürərək mənimsəyib. Yəni onun artıq həyatda olmadığını dəqiq bildiyi üçün bu addımı atıb”.\nNəsib bəy Yusifbəylinin atası məktubunda yazır: ”Əziz oğlum, artıq səbrim tükənib, dözə bilmirəm. Hamısnı yazacağam. Sıxıntı içində borc alaraq sənin ali təhsil almağını təmin edə bildim. Ali təhsilini bitirib Gəncəyə qayıdanda artıq hər şeyin rahat olacağını yəqin etdim. Sən Gəncəyə gəlib bələdiyyədə ərzaq işləri üzrə müdir oldun.\nSənə yenə mən baxdım. Məndən yalnız pul istədin. Sonra Tbilisiyə gedərək Seymin maarif naziri oldun. Aldığın pul ilə yenə özünü saxlaya bilmədin. Bir neçə dəfə pul istədin, göndərdim. Sonra Azərbaycanın istiqlalını elan etdiniz. Gəldin cümhuriyyətimizin maarif naziri oldun.\nDövlətimizin mərkəzi olan Bakıda işlədin. Yenə də aldığın maaş səni təmin etmədi. Yenə məndən pul istədin. Həmişə göndərirdim. Adına olan torpaq sahəsinin bir hissəsini satmışdım. O pullardan da göndərdim sənə. Bu gün isə baş nazirsən. Dövlət başçısısan, yəni ölkəmizin padşahı olmuşsan. Yenə bağının qamışını mən alım? Sən pul göndərə bilərsənmi? “..\nLakin Vilayət Quliyevin sözlərindən belə çıxır ki, Nəsib bəy Yusifbəyli atasından xəlvət pul toplayıb Tiflisdə banka qoyurmuş. Bankda pulu ola-ola atasına məktub yazıb ondan maddi yardım istəyirmiş.\nİkinci bir tətəfdən Mustafa bəy Vəkilov başqasının adına olan bank hesabından pulu necə çıxarda bilərdi?\nVilayət Quliyevin məntiqinə görə Tiflisdə kim istəsə yaxınlaşıb bankdan başqasının adına olan pulu əldə edə bilərdi. Elə isə Bankda pul qalardımı?\nKeçək indi xatirələrə. 1-ci xatirə. Buna lətifə də demək olar, amma reallığı əks elətdirdiyi üçün xatirə deyirəm.\nVilayət Quliyev 1999-cu ildə yeni Xarici İşlər Naziri təyin olunmuşdu. Nazir Prezident Heydər Əliyevlə təyyarə ilə xarici səfərdən qayıdarkən “qeyri-adi” bacarığı ilə təyyarədən tələsik düşüb Heydər Əliyevi qarşılayan heyətə daxil olaraq trapda Heydər Əliyevə əl uzadarkən Heydər Əliyev: “Sən mənimlə təyyarədə deyildin?” – deyə təəccübünü gizlətməyibmiş. Bunu Vilayət Quliyevin Xarici İşlər Naziri kimi ən yaddaqalan xatirəsi saymaq olar.\nİkinci xatirə mərhum Prezident Heydər Əliyev televiziya ekranları qarşısında iclasda Vilayət Quliyevdən cənablar, zati aliləri müraciəti ilə bağlı izahat istəmşidi. O isə bu müraciətlərin orta əsrlərdə şahlara münasibətdə yarandığını söyləmişdi. Qeyd edim ki, bundan sonra idarə və təşkilatlarada rəhbər şəxslərə yazılı müraciət edərkən cənablarına deyil, cənab flankəs ifadəsi istifadə edildi. Bu da Vilayət Quliyevin Azərbaycan xalqı qarşısında ikinici xidməti.\nXüsusi qeyd: Hazırda Azərbaycan Respublikasının Macarıstandakı səfiri vəzifəsini daşıyan Vilayət Quliyev özünü saytda Z.A – Zatı Aliləri kimi təqdim edir (http://budapest.mfa.gov.az/content/37 ) Z.A. Cənab Vilayət QULİYEV – Fövqəladə və səlahiyyətli səfir / Diplomatik nümayəndəliyin rəhbəri. Necə deyərlər, Prezidentin hüzurunda dediyinin ona adiyyatı yoxdur. Səfir işlədiyi üçün Zatı Aliləri olub.\nÜçuncü xatirə. Necə deyərlər, əgər bu günkü yazısı olmasa idi bu xatirəni yazmazdım. Adam səfirdimi köşə yazarıdırmı, tədqiqatçıdırmı məlum deyil. Bu adam səfir kimi heç vaxt gündəmdə olmayıb, ümumiyyətlə bu adam Bakıdadırmı Budapeştdədirmi? Bunu, inanın, Xarici İşlər Naziri Elmar Məmmədyarov’>Elmar Məmmədyarov da bilmir ki, Vilayət Quliyev haradadır.\nÖtən il Dövlət İdarəçilik Akademiyasında Vilayət Quliyevin Əlimərdan bəy Topçubaşova həsr edilmiş kitabının təqdimatı idi. İdarəçilik Akademiyasından dostalarımız məni də dəvət etmişdilər. Adətən belə təqdimatda müəlifdən kitab əldə etmək imkanı olur. Mən də düşündüm ki, nə gözəl həm tədbirdə iştirak edərəm, həm də Topçubaşova həsr edilmiş kitabı müəllifdən əldə edərəm. Lakin kitabı əldə edə bilmədim. Bilirsiniz niyə? Çünki Vilayət Quliyev həmin kitabı nəşriyyat vasitəsilə satışa qoymuşdu. Bu sözlərimin min bir əziyyətlə kitab cap edib satışa qoyan müəlliflərə heç bir adiyyatı yoxdur. Lakin Xarici İşlər Naziri olmuş, səfir kimi 5 min ABŞ dollarından çox maaş alan bir şəxsin Cümhuriyyət mövzusunda kitabı satışa qoyması, mənə görə, ayıbdır.


Emin Hacıyev kimdir? - Sumqayıtdan ən iddialı namizədi yaxından tanıyaq » İnter Press\nE.Hacıyevin seçkiqabağı siyasi platformasına sosial-iqtisadi inkişafın təmin edilməsi və sahibkarlıq fəaliyyətinin dəstəklənməsi, insan hüquq və azadlıqlarının təmin edilməsi, ictimai və dövlət maraqlarının qorunması daxildir.\nDərc edilib: 18 yanvar 2020 [20:03]\n9 fevral 2020-ci ildə Azərbaycanda ölkənin Milli Məclisinə növbədənkənar seçki keçiriləcək. Ali qanunverici orqanda respublikanın ən vacib sənaye mərkəzlərindən biri - Sumqayıt şəhərini dörd parlamentari təmsil edəcək.\nBu şəhərdən Milli Məclisə seçkilərdə namizəd olacaq hakim Yeni Azərbaycan Partiyasının nümayəndələrinin adları məlum olub.\nHicran Hüseynova – Milli Məclisə 41 saylı Sumqayıt birinci seçki dairəsi üzrə namizəd olacaq;\nTahir Mirkişili – parlament seçkilərində iştirak üçün 42 saylı Sumqayıt ikinci seçki dairəsindən ərizəsini təqdim edib;\nEmin Hacıyev – parlament seçkilərində 43 saylı Sumqayıt üçüncü seçki dairəsi üzrə iştirak edəcək;\nMüşfiq Məmmədli – Mərkəzi Seçki Komissiyasında 44 saylı Sumqayıt-Xızı seçki dairəsi üzrə namizəd kimi qeydiyyatdan keçib.\nEmin Hacıyev partiya yoldaşlarından fərqli olaraq, parlament seçkilərində ilk dəfə iştirak edəcək. O, 1982-ci ildə Sumqayıtda anadan olub. 1998-ci ildə Sumqayıt şəhər 5 nömrəli orta məktəbi bitirdikdən sonra Azərbaycan Dövlət İqtisad Universitetinə daxil olub.\n2003-cü ildən – hələ Azərbaycan Dövlət İqtisad Universitetində təhsil aldığı dövrdən Yeni Azərbaycan Partiyasının üzvüdür. Universitetin Tələbə Həmkarlar İttifaqının sədr müavini kimi yüzlərlə tələbənin Yeni Azərbaycan Partiyasının ideyaları ətrafında birləşərək, partiya üzvlüyünə qəbulunda iştirak edib.\n2008-ci ildə Memarlıq və İnşaat Universitetində doktorantura təhsilini başa vuraraq iqtisad elmləri üzrə fəlsəfə doktoru elmi adını qazanıb.\n2006-cı ildə Azərbaycan İqtisadi İnkişaf Nazirliyində aparıcı məsləhətçi vəzifəsində çalışıb. 2007-ci ildən Sankt-Peterburq şəhərindəki Azərbaycan Respublikasının Baş Konsulluğunun əməkdaşı, 2009-cu ildən Rusiyanın Azərbaycanlı Gənclər Birliyinin (AMOR) idarə heyətinin üzvü və məsul katibidir.\nHeydər Əliyev Fondunun vitse-prezidenti Leyla Əliyevanın rəhbərlik etdiyi AMOR Azərbaycan diasporunun güclənməsində və azərbaycanlıların Rusiyanın ictimai-siyasi həyatında daha fəal iştirakının təmin olunmasında böyük rol oynayır. Emin Hacıyev Rusiya ictimaiyyətinin Azərbaycan, Dağlıq-Qarabağ münaqişəsinin həqiqi kökləri, 1992-ci ilin Xocalı soyqırımı, erməni təcavüzü nəticəsində öz evlərindən didərgin düşən azərbaycanlı qaçqın və məcburi köçkünlərin pozulmuş hüquqları, həmçinin, Azərbaycanın zəngin tarixi və mədəniyyəti ilə bağlı düzgün məlumatlandırılmasına yönəlmiş AMOR layihələrinin həyata keçirilməsində fəal iştirak edib.\nDiaspor fəaliyyətinin inkişafına və xalqlar arasındakı dostluğun möhkəmləndirilməsindəki xidmətlərinə görə 2016-cı ildə Azərbaycan Respublikasının Prezidenti İlham Əliyev tərəfindən "Tərəqqi” medalı ilə təltif olunub.\nDeputatlığa namizəd, həmçinin, Sumqayıtın turizm potensialının inkişafını, şəhərin mehmanxana və nəqliyyat infrastrukturunun təkmilləşdirilməsini vacib hesab edir.\nE.Hacıyev seçiləcəyi halda öz seçicilərinin problemlərinin həllində yaxından iştirak edəcək, onlarla mütəmadi olaraq onlayn ünsiyyət quracaq. O, Sumqayıtın orta, orta ixtisas məktəblərində, peşə və ali təhsil müəssisələrində tədrisin keyfiyyətinin yaxşılaşdırılmasını vacib sayır, şəhər kitabxanalarının kitab fondlarının və elektron resurslarının genişləndirilməsi üçün addımlar atmağı planlaşdırır.\nDeputatlığa namizəd, həmçinin, gənclərin məşğulluğunun təmin edilməsinə, işsizlik səviyyəsinin azaldılmasına və yeni iş yerlərinin açılmasına yönəlmiş proqram və layihələrin qəbulu, həyata keçirilməsi üçün təkliflər irəli sürülməsini özünün əsas vəzifələrindən biri kimi görür. O, əhaliyə göstərilən tibbi xidmətlərin keyfiyyətinin artırılması mövqeyindən çıxış edir.\nE.Hacıyev Milli Məclisin deputatı kimi Dağlıq Qarabağ münaqişəsi, o cümlədən, 1988-ci il Sumqayıt hadisələri haqqında düzgün məlumatların dünya ictimaiyyətinə çatdırılmasını, erməni yalanlarının və miflərinin ifşa edilməsini özünün əsas vəzifələrindən biri hesab edir.\n"Sumqayıtın hər bir sakininin - müəllimin, həkimin, sahibkarın, əlilin, şəhid ailəsinin, dövlət qulluqçularının və s. problemlərinin həlli üçün səylərimi əsirgəməyəcəyəm”, - E.Hacıyev vurğulayıb.\nSeçkilərdə iştirak edən namizəd fevralın doqquzuna təyin edilmiş növbədənkənar parlament seçkilərini Azərbaycan üçün mühüm siyasi hadisə hesab edir. E.Hacıyevin sözlərinə görə, Prezident İlham Əliyevin rəhbərliyi altımda Azərbaycan bu gün ən sürətli inkişaf edən dünya ölkələrinin sırasına daxil olmaqla, öz inkişafının keyfiyyətcə yeni mərhələsinə qədəm qoyub. O, əmindir ki, Azərbaycanda ölkə rəhbərliyi tərəfindən həyata keçirilən islahatlar Azərbaycan vətəndaşlarının rifah halının daha da yaxşılaşmasına xidmət edəcək.\nE.Hacıyev Yeni Azərbaycan Partiyasında respublikanın ali qanunverici orqanında partiyanı təmsil etməklə bağlı ona göstərilən etimadı doğrultmağa hazırdır.\nBaxış sayı: 33382\n28 mart 2020 [11:50]\n27 mart 2020 [13:07]\n27 mart 2020 [10:53]\n25 mart 2020 [12:50]\nAzərbaycanda yeni rubrika: “Evdə qal, təbiəti seyr et”\n24 mart 2020 [17:18]\n23 mart 2020 [17:22]\n23 mart 2020 [13:43]


Haqq-hesab çəkilmədən behiştə daxil olanlar?! | Muslims in Georgia\nHaqq-hesab çəkilmədən behiştə daxil olanlar?!\n2019-11-02 08:44:26 6523 Məqalələr\nAllahın rəhim və mərhəməti çox böyükdür. Belə ki, bütün insanlara və bütün məxluqlara şamil ola bilər. Bu mərhəmət xüsusilə o kəslərə şamil olar ki, İlahi bəxşişə ümid bəsləyirlər.\nQuran şəhadət verir ki, Allaha iman bəsləmək, Allah yolunda şəhid olmaq, Əhli-beyt (ə) dostluğu, insanlara qarşı güzəştli olmaq bais olar ki, insan hesab vermədən behiştə daxil olsun. Bəs bu insanlar kimlərdir?\n1. Möminlər. Məsumlardan (ə) gələn hədisdə oxuyuruq: “Möminlər nicat taparlar və hesab vermədən behiştə daxil olarlar”.\n2. İlahi Övliyalar. Məsumlardan (ə) gələn hədisdə oxuyuruq: “Allaha, Rəsuluna (s), yer üzündə Allahın hüccətlərinə mərifəti olan və onların haqqını etiraf edən və onların mütisi olan İlahi Övliyalar hesab vermədən behiştə daxil olacaqlar”.\n3. Əhli-beyt (ə) davamçıları. Qəbisə nəql edir ki, İmam Sadiqdən (ə) “Ğaşiyə” 25-26 ayəsi haqqında suul verdim və Həzrət (ə) mənə buyurdu ki, bizim haqqımızda nazil olmuşdur. Mən İmama dedim ki, mən bu ayənin təfsirini öyrənmək istəyirəm. Buyurdu: “Qiyamət günü olan zaman Allah davamçılarımızın hesabını bizə tapşıracaqdır. O şey ki, onlarla Allah arasında olan Peyğəmbər (s) Allahdan bağışlanmalarını istəyər. O şey ki, onlarla insanlar arasında olar, Peyğəmbər (s) onların əvəzini verər. O şey ki, bizimlə onların arasındadır, onlara bağışlayarıq ki, hesab vermədən behiştə daxil olsunlar”. Bu hədisdə nəql edilənlər o kəslərə şamil edilir ki, Əhli-beyt (ə) davamçısı olmağa layiqdir.\n4. Kərbəla şəhidləri. İmam Əli (ə) Kərbəla torpağına çatan zaman demişdi: “Xoş olsun sənin halına, ey pak torpaq! Səndən elə bir insanlar məhşur olacaqdır ki, hesab vermədən behiştə daxil olacaqlar”.\n5. Allah dostları ilə əlaqəsi olanlar. Həzrət Peyğəmbər (s) buyurur: “Allah buyurur: “O kəslər Mənim məhəbbətimə layiqdirlər ki, Məni yadlarına salsınlar və Mənim cəlal və əzəmətimə görə dostluq etsinlər. Qiyamət günü onların siması nurdandır və nurdan olan taxtda qərar tutarlar. Əyinlərində yaşıl paltar olar”. Bir nəfər soruşur ki, onlar kimlərdir? Buyurulur: “Onlar nə peyğəmbərdirlər, nə şəhidlərdir. Onlar Allah dostları ilə dostluq ediblər və hesab vermədən behiştə daxil olacaqlar””.\n6. Güzəşt etməyi bacaran insanlar. Həzrət Peyğəmbər (s) buyurur: “Qiyamət günü olan zaman nida edən deyəcəkdir: “Hər kimin mükafatı Allahladır, behiştə daxil olsun”. Soruşarlar ki, kimin mükafatı Allahladır? Deyər: “Onlar ki, insanları əfv edər, bu dəstə insanlar hesab vermədən behiştə daxil olarlar””.\n7. Rəcəb ayının oruc tutanları. Hər kim Rəcəb ayında beş gün oruc tutarsa, Allahın öhdəsindədir ki, Qiyamət günü onu sevindirsin. Qiyamət günü elə məbus olar ki, siması on dörd günlük ay kimi parıldayar və qumun dənələri qədər ona həsənə yazılar. Hesab vermədən onu behiştə apararlar./Deyerler.\nƏn yaxşı ev hansıdır? Hz Peyğəmbərin hədisi\nİslam Peyğəmbərinin (s) besətdən əvvəlki dini hansı din idi?\nLənət oxumaq (nifrin etmək) olar, yoxsa yox?\nQuranın Peyğəmbərə (s) Allah tərəfindən nazil olmasının dəlili nədir?\nPeyğəmbər (s) və Əhli Beyt (ə) şəfa verə bilərmi?\nİmam Hüseyndən (ə) sonrakı imamlar (ə) ona əza saxlayıblarmı?\nPeyğəmbər və Məsum imamlar adi insanlardan nə ilə seçilir?\nCansız cəsəd qəbirdə necə əzab çəkə bilər?\nDoğrudurmu ki, ölülər cümə günü azad edilir?\nNə üçün şiələr \_"Ya Rəsuləllah”(s), və ya \_"ya Əli”(ə) deyərkən sünnə əhli etiraz edir və bildirir ki, dünyadan getmiş adamı çağırmaq şirkdir və təkcə \_"ya Allah” demək olar?\nNə üçün şiələr namaz vaxtı qarşılarından keçən adama mane olmadıqları halda, sünnilər bu işə sərt şəkildə əks-əməl göstərirlər?\nQuran və rəvayətlərə əsasən Cinlər hansı xüsusiyyət və sifətlərlə malikdirlər?!\nNecə olur ki, insanlar Allaha münasibətdə kafir, münafiq, müsəlman, mömin kimi təbəqələrə bölünürlər?\nMüsəlmanla mömin arasında nə kimi fərq var?\nİnsanın rəftarına görə onun əqidəsini bilmək olarmı?\nİslam əxlaqında Həsəd ilə qibtənin fərqi nədir?!\nNamazı əvvəl vaxtda qılana Peyğəmbərimizin (s) 3 zəmanəti


Azərbaycana siyasi revanşizm yol tapır... - TƏHLİL » Teref.az\nAzərbaycana siyasi revanşizm yol tapır... - TƏHLİL\nRevanşizmin qaynaqları, haradan başlanğıc götürməsi də az maraq doğurmur.\nEtirazların və narazılıqların motivlərinə qarşı total sayğısızlıq, bütün narazıları ətrafında birləşdirməyə çalışmaq, mübarizə metodlarında heç bir prinsiplə və ya meyarla şərtlənməyən nəhayətsiz sərbəstlik, N.Makiavellinin məşhur “Məqsəd vasitəyə bəraət qazandırır” prinsipinin tamam sərbəstləşdirilməsi...\nDoğrusu, bilmirəm, siyasi revanşizmi xarakterizə edən ən əsas prinsipləri yetərincə ətraflı sadalaya bildim, ya yox – bildiyim budur ki, Azərbaycanda tədricən bu mübarizə üsulu özünə yer edir.\nOdur ki, lap osmanlı qardaşlarımız demişkən, kəndisinə “qərbçi- demokrat” deyənlərin cərgəsində iranlı ayətullahlardan birinin əlini öpənlərin də yer aldığını görəndə buna qətiyyən təəccüblənmək lazım deyil, çünki artıq müxalif düşərgəni hansısa ali dəyərlər yox, məqsədlər, daha doğrusu, bir məqsəd birləşdirir – mövcud hakimiyyətə son qoymaq, rəsmi, ya da qeyri - rəsmi koalisiyanı da bu zəmində formalaşdırmaq...\nBəli, ən əvvəl ən əsas rəqibi, mövcud siyasi hakimiyyəti “neytrallaşdırmağa”, daha doğrusu, aradan götürməyə qərar verir və yalnız bundan sonra öz aralarındakı münasibətləri çözəcəklərini deyirlər.\nRevanşizmin qaynaqları, haradan başlanğıc götürməsi də az maraq doğurmur. Burada “əllinin əlliyə prinsipi” ton verir. Heç şübhəsiz ki, ən birinci amil özünü cəmiyyətə müxalifətçi kimi sırıya bilmiş insanların şəxsi keyfiyyətləri, onların dəyər verdiyi prinsiplərdir: elə insanlar var ki, onlarçün mövcud hakimiyyətin necəliyi elə də önəm kəsb etmir, əsas “hakimiyyətdə filankəs yox, mən olmalıyam” prinsipidir.\nAmma bir azca fərqli situasiya da ola bilir. Politoloqlar bəzən “güzgü effekti”ndən danışır və deyirlər ki, hər bir hakimiyyətin müxalifəti onun güzgüdəki əksidir; sən özün siyasi mübarizədə necəsənsə, hansı vasitələrə və meyarlara üstünlük verirsənsə, gec-tez elə bir müxalifət yetişəcək ki, fəndgirlikdə və prinsipsizlikdə səndən beş qat artıq olacaq.\nƏlbəttə ki, heç də həmişə belə olmur, “güzgü effekti” özünü heç də həmişə təsdiqləmir: bir çox hallarda demokratik, sivil hakimiyyətlərin opponentləri rolunda elə qüvvələr çıxış edir ki, nəinki “güzgü əksi”ndən, heç hansı meyardan belə danışmaq olmur.\nAmma belə hallar siyasi şəraitdən, ölkənin nə dərəcədə stabil siyasi sistemə malik olmasından asılı olur.\nDayanıqsız siyasi sistem, oturuşmuş, mükəmməl siyasi ənənələrin olmaması, mövcud idarəçilik mentaliteti, hakimiyyətin rəqiblərinə və eləcə də idarə etdiyi cəmiyyətə qarşı münasibəti, hakimiyyət təmsilçilərinin “siyasi və iqtisadi iştah”ları – sözsüz ki, bütün bunlar da kontr –düşərgənin formalaşmasında heç də az rol oynamırlar.\nKonkret olaraq Azərbaycanın cağdaş durumuna gəldikdə, əlbəttə, detalların müəyyənləşməsinə ehtiyac var, çünki bunlarsız risqləri təyin və idarə etmək elə də asan məsələ deyil.\nAmma aydın olan bir məqam var; revanşizmin ölkəyə ayaq açmasına imkan verməmək, bu düşərgəni saf – çürük edib yaxşısını pisdən ayırmaq üçün ciddi islahatlar aparılmalı və özü də onlar təkcə yuridik və institusional xarakter daşımamalı, həm də personal təyinatlı olmalıdırlar; siyasi hakimiyyətə baxış, əgər bu cür demək mümkünsə, siyasi mentalitet dəyişməlidir.\nSiyasətdə iki yol var: ya məhdud zaman intervalında hakimiyyətdə olursan, yaxşı işlərinə, əməllərinə görə hakimiyyətdən gedəndən sonra belə uzun illər xatırlanırsan, ya da qeyri-məhdud intervalda hakimiyyətdə qalmağa cəhd edir və axırda da fəlakətli siyasi kataklizmlərlə yola salınırsan.\nBir şeyi başa düşmək lazımdır ki, bir siyasi qrupun, partiyanın və ya liderin hakimiyyəti nə qədər uzun çəksə belə, hər halda, əbədi olmur və odur ki, bizi daima belə sual düşündürür ki, bəs onda əbədi hakimiyyət haqqındakı xülyalar haradan qaynaqlanır? Bunun özü “əbədi həyat” kimi bir xülya deyilmi?..\nBizə elə gəlir ki, hakimiyyəti “deformasiya” edənlər həmişə ikinci, üçüncü cərgənin şəxsləri olurlar. Onlar birinci düşərgənin adamlarında ən əvvəl reallıq hissinin itirilməsinə gətirib çıxarırlar.\nİkincisi, bu adamlar bilavasitə özləri məsuliyyət daşımadıqlarından, məsuliyyəti birinci adamlar daşıdığından, onlar hakimiyyəti özlərinin iqtisadi və siyasi ambisiyalarına tabe edirlər: bəli, gecə-gündüz yaltaqlan, reallığı təhrif et, reallıqda birinci şəxslərin ayaqlarının altını qaz, amma görüntüdə guya, gecəbəgündüz onlar üçün çalışdığnı sübut etməyə çalış və buna nail olandan sonra ölkəni sən də bir tərəfdən sök – tala və heç nədən qorxma-çəkinmə, ən azı ona görə ki, sən əlini Qurana və Konstitusiyaya basıb and içməmisən və bunun üçün heç bir məsuliyyət daşımırsan, uzağı bir müddətdən sonra vəzifədən uzaqlaşdıra bilərlər səni, amma qorxma, bütün hallarda “yığdığın” bəs edər – təəssüf ki, bizim də bəzi məmurlarımızın siyasi fəlsəfəsi budur.\nOdur ki, bir daha Azərbaycan müstəvisinə qayıdaraq qeyd edək ki, prezident İlham Əliyev özünün Novruz bayramı təbrikində həm də ciddi siyasi islahatların anonsunu verdi.\nDüşünürük və eləcə də ümidliyik ki, il bu baxımdan da əlamətdar olacaq. Hər bir halda, nə vaxtsa buna da start verilməlidir, çünki bunun yubanması hakimiyyətin yox, əksinə revanşistlərin şanslarını artırır...\nHüseynbala Səlimov \_\_aznews.az\_\_шаблоны для dle 11.2


Azərbaycan Prezidenti İlham Əliyev “İnterfaks-Azərbaycan” agentliyini 10 illik yubileyi münasibəti ilə təbrik edib — «İnterfax» — Ən son Azərbaycan, Gürcüstan və Ermənistan xəbərləri\nSosial mühit 01.05.2013 16:59\nAzərbaycan Prezidenti İlham Əliyev “İnterfaks-Azərbaycan” agentliyini 10 illik yubileyi münasibəti ilə təbrik edib\nAzərbaycan Prezidenti İlham Əliyev “İnterfaks-Azərbaycan” İnformasiya Agentliyinin baş direktoru Aleksandr İvanovu agentliyin 10 illik yubileyi münasibəti ilə təbrik edib.\n“Hörmətli Aleksandr Alekseyeviç,\nSizi agentliyin yaranmasının 10 illiyi münasibəti ilə təbrik edir, agentliyin bütün əməkdaşlarına səadət, firavanlıq və Azərbaycanın siyasi, iqtisadi, sosial və mədəni həyatında baş verən hadisələrin işıqlandırılmasında uğurlar arzu edirəm.\n20 il əvvəl yaradılmış “İnterfaks” SSRİ-nin süqutu dövrünə təsadüf edən çətin tarixi dövrdə nadir alternativ informasiya mənbəyi idi. Məhz bu agentlik Heydər Əliyevin Kommunist Partiyası sıralarından ayrılması barədə bəyanatını yayıb, həmçinin respublikamızda cərəyan edən mürəkkəb siyasi proseslər barədə obyektiv informasiya verib.\nBu gün müasir Azərbaycanın reallıqlarını işıqlandıran “İnterfaks-Azərbaycan” agentliyi operativlik, etibarlılıq və obyektivlik siyasətinə sadiq qalmaqda davam edir. Ölkəmizin müxtəlif regionlarında agentliyin nümayəndəliklərinin açılması bizim dinamik və ahəngdar inkişafımızın daha bir sübutudur.\nƏminəm ki, agentliyin fəaliyyəti bundan sonra da media məkanında ölkəmizin layiqli imicinin formalaşmasına kömək edəcək, Ermənistan Azərbaycan Dağlıq Qarabağ münaqişəsinin obyektiv işıqlandırılmasına öz töhfəsini verəcək, eləcə də “Azərbaycan xəbərləri” informasiya lenti vasitəsi ilə müxtəlif sahələrdə geniş informasiya spektri təqdim olunacaq.\nHəsənov: Ermənistanla sərhəddə vəziyyət Azərbaycan Silahlı Qüvvələrinin nəzarəti altındadır\nMüdafiə naziri: Azərbaycanlı istehkamçılar işğaldan azad olunmuş ərazilərin təxminən 21 min hektarını minalardan təmizləyiblər\nBakı və Tehran Azərbaycan regionları arasında İrandan keçməklə kommunikasiya əlaqələri haqqında memorandumun reallaşdırılmasını müzakirə edib


“Sınıq Körpü”də sürücülərlə gömrükçülər arasında insident olub, postun fəaliyyəti bir saat dayandırılıb - Report.az\n“Sınıq Körpü”də sürücülərlə gömrükçülər arasında insident olub, postun fəaliyyəti bir saat dayandırılıb\n8 Yanvar, 2016 18:07\nBakı. 8 yanvar. REPORT.AZ/ Yanvarın 7-də saat 14 radələrində Tovuz Gömrük İdarəsinin “Sınıq Körpü” gömrük postunun İdxal gömrük nəzarəti xətti ilə Gürcüstan Respublikasından gələn 35 BG 315, 35 BF 254, 05 BG 455, 35 BX 020, 35 BH 350 və 35 BD 666 dövlət nömrə nişanlı minik nəqliyyat vasitələrinin sürücüləri gömrükçülərin avtomobillərə gömrük baxışı keçirilməsinə mane olub. Bu barədə "Report" DGK-nın mətbuat xidmətindən məlumat verilib.\nMəlumata görə, ilkin baxış zamanı isə gömrükçülər minik nəqliyyat vasitələrinin hər birinin yük yeri və salonunda qanunla müəyyən edilmiş şəxsi istehlak miqdarından artıq, kommersiya məqsədləri üçün nəzərdə tutulan mallar - 200 kiloqrama qədər meyvə olduğunu müəyyən edib. İstehlak miqdarından artıq olan mallara görə sənədlər və gömrük rüsumu ödənilməsi tələb olunduqda isə nəqliyyat vasitələrinin sürücüləri buna etiraz edərək yükə aid sənədləri təqdim etməkdən və rüsumu ödəməktən imtina ediblər. Gömrükçülərin qanuni tələblərinə məhəl qoymayan həmin nəqliyyat vasitələrinin sürücüləri daha sonra gömrük əməkdaşlarını idxal gömrük nəzarəti xəttini bağlamaqla hədələyiblər. Dəfələrlə tələb edilməsinə baxmayaraq avtomobilləri idxal gömrük nəzarətixəttindən götürməyən sürücülər gömrük əməkdaşlarına qarşı fiziki təzyiq göstərərək nalayiq ifadələr işlədiblər.


Taqaloq qızlar üçün Android APK yukle\nsiz hər andan zövq ilə BI yeni dostlar, və ya qız bütün dünyada eyni məqsədlə həmişə bir də ondan ibarətdir ki, siz cavab bilər, bu adam ilə gələn və ya yalnız bir yaxşı dostluğu online sizin app axtarır ciddi münasibətləri ilə tanışlıq və ya sadəcə normal bir sayt üçün ünsiyyət sohbetler, ona görə də biz düşündük haqqında sizi yaratdıq və bir neçə bölmədən pulsuz chat yalnız qadınlar üçün, belə ki, siz ilə bölüşmək, bir çox insanlar ən yaxşı yerdə Filippin chat, bu, ilk chat edə bilərsiniz, yalnız proqram ilə tanışlıq üçün yeni qızlar, olan olacaq çıxışı ilə bölüşmək üçün İnsanlar haradan desən, sizin ölkənin bir və ya bir hissəsi dünya, bir hissəsi sizin app etməsini asanlaşdıracaqdır sizə tanış yeni single qızlar, habelə tapmaq üçün ən maraqlı qadınlar ətrafında yaratmaq üçün gözəl dostluğu.\nƏn maraqlı site üçün tanışlıq, bu vasitə, imkan verir ki, siz ilə tanış olmaq, yeni qızlar olacaq, çünki icazə aşkar bütün dostları bağlı taqaloq qızlar bundan əlavə, siz də göndərə bilərsiniz Şəxsi ismarıc ən istəyirsinizsə, onda aydındır ki, bu xüsusiyyət olacaq limitsiz, ona görə də biz təklif edirik ki, siz başa çatdırmaq sizin ən yaxşı profil əlavə təsviri və foto imkan verir ki, müəyyən etmək düzgün, yalnız qadınlar və beləliklə olar ki, yeni dostlar tapa Filippin ilə tanışlıq proqram.\nBizim son yenilikləri, biz həyata keçirmişik bölmə radio, harada əldə edə bilərsiniz müxtəlif janr mahnılar edə bilərsiniz, pulsuz, siz isə açmaq üçün qızlar bağlı ərizə, ilkin biz əlavə altı stansiya, əgər siz istəyirsiniz ki, biz daxil stansiyası, bizə bildirin, əlbəttə ki, biz baxacağıq sizin təklif və biz bunu nəzərə almaq növbəti yeniləmə sizin tanışlıq\nO, qadağan lüğət edən hesab etmək olar seksual xarakterli istifadəçilər arasında chat, çünki bu, qadağan yayılması şəkillər seksual məzmunu\n← Qadınlar Filippin - taqaloq qadın tanışlıq - görüşü asiya, qadınların romantika, tarixləri lazım sənaye mal və evlilik - tanışlıq\nSöhbət Filippin, Filippin Chat, Video-Chat Web-Kamera Filippin Taqaloq Saytlar →


ABŞ-da sərt karantin və polis zorakılığına qarşı olan etirazlar insanları seçim qarşısında qoyub - pul yoxsa həyat. Qurbanların əksəriyyəti isə kasıblardır, onlara qarşı cinayətləri ört-basdır etməyə kömək edirlər.\nDünyakı çətin vəziyyət getdikcə daha da dərinləşir: COVİD-19-a qarşı həmrəylik və qlobal fəaliyyət əvəzinə, kütləvi aclığa gətirib çıxaran fəlakətləri az imiş kimi - çəyirtkələr Şərqi Afrikadan Pakistana qədər ərazilərə yayılıb- siyasi zorakılıqlar da baş alıb. Çox sayda yaralının olduğu Hindistan və Çin arasındakı hərbi münaqişələr haqqında heç də az eşitmirik.\nBelə bir çıxılmaz vəziyyətdə hadisələrin gedişatını İngiltərə-Fransa birgə istehsalı "Cənnətdəki Ölüm " teleseriyalı açıq-aydın şəkildə şərh edir. Deməli, serialda epizodların birində qatil daha da qəddarlaşır və qurbanı orta məktəbdə təhqir edərək əzab verir. Ölümcül həddə yaralandığını görən qurban bütün gücünü toplayıb qatili öldürərək “əsl” qatilə çevrilir.\nBurada əslində indiki gerçəkliyi sezmək mümkündür. Lakin, zərərçəkmiş şəxsin cinayətin izlərini könüllü surətdə yox etmək və öz iradəsi imiş kimi təqdim etməyə məcbur edə bilər.\n“Pul yoxsa həyat” asan seçim deyil\nTramp və rəhbərliyi tərəfindən irəli sürülən yeni normala çox tez bir müddətdə qayıtmaq, bir çox insanı yoluxma təhlükəsinə qarşı-qarşıya qoyub, lakin buna baxmayaraq onlar Trampdan cinayət izini ört-basdır etməməyi tələb edirlər.\nXIX əsrin əvvəllərində bir çox mədən işçisi kömür mədənlərində artan ölümcül qəzaların qarşısını almaq üçün istifadə edilən qoruyucu dəbilqə taxmaqdan imtina edib, çünki bütün xərclər onların maaşından tutulurdu. Əgər həyatı seçsəniz, yaşaya bilməzsiniz, çünki pulunuzu və canınızı itirirsiniz, əslində isə yaşamaq üçün pul qazanmalı və işə qayıtmalısınız əks təqdirdə əldə etdiyiniz həyat infeksiya mənbəyi və ölüm təhlükəsidir. Karantin əleyhinə olan bu etirazlar Amerikada Minnepolisdə Corc Floydun ölümü ilə başlayan qəzəb partlayışı ilə müqayisə etmək lazımdır. Polis zorakılığına etiraz edən minlərlə qaradərili insanın qəzəbi pandemiya ilə birbaşa əlaqəli olmasa da, COVİD-19 ölüm statistikasının açıq dərsini onların fonundan ayırd etmək asandır. Baş vermiş hadisə ABŞ-dakı bir sıra sinif fərqlərinin ortaya çıxardıb çünki bu sadəcə zənginlik və yoxsulluq məsələsi deyil, polislə eləcə də koronavirusla mübarizə yəni, həm həyat, həm də ölüm məsələsidir.\nVə sonda isə əvvələ qayıtmalı olsaq, həmin serialda cinayətkar haqlı olmasa da hərəkəti ən azı başa düşüləndir. Bəlkə də indi qaradərili etirazçılar bəli kəskin və zorakı davranırlar, lakin bəlkə də biz serialdakı qatilin hərəkəti ilə etirazçı kütlənin səbəbini eyniləşdirsək, başqa sözlə, baxış bucağımızı dəyişsək vəziyyəti daha dəqiq təhlil edə bilərik.


Pandemiya dövründə kütləvi iftar mərasimlərindən çəkinməliyik - Hacı Şahin Həsənli\nGündəm 15:27 / 05.05.2021\nİnsanlar çalışmalıdır ki, pandemiya dövründə kütləvi iftar mərasimləri təşkil etməkdən çəkinsinlər.\nŞ.Həsənli bildirib ki, artıq 2-ci ildir ki, Ramazan ayı pandemiya dövrünə təsadüf edir.\nO qeyd edib ki, dünya ölkələrində olduğu kimi Azərbaycanda da karantin rejimi tətbiq edilir, müəyyən məhdudlaşdırıcı addımlar atılır və vətəndaşlar bu qaydalara ciddi şəkildə riayət eməlidir:\n"Ramzan ayı başlayanda Qafqaz Müsəlmanları İdarəsi olaraq insanlara müraciət etmişdik ki, pandemiya səbəbindən Ramazan ayında kütləvi iftar mərasimləri təşkil olunmasın və vətəndaşlarımızın da böyük əksəriyyəti bu çağırışlara əməl edir.\nYoluxmaların artmaması üçün Ramazan ayının sonuna doğru da bu qaydalara əməl etməliyik. Artıq Ramazanın üçüncü 10 günlüyünə daxil olmuşuq və çalşmalıyıq ki, sona qədər bu qaydalara riayət edək. İnsanlar çalışmalıdır ki, kütləvi iftar mərasimləri təşkil etməkdən son günə qədər çəkinsinlər.\nHazırda Azərbaycanda yoluxma dinamikası müsbətə doğru dəyişib və yoluxanların sayı azalıb. Bu müsbət gedişatı qorumaq üçün qaydalara ciddi riayət etməliyik və ümid edirik ki, bu, bizim pandemiya dövründə qeyd etdiyimiz son Ramazan ayı olar. Ancaq hazırda pandemiya davam edir və biz dinimizin də göstərişinə əməl edərək bu məsələdə ehtiyatlı davranmalıyıq, çünki dinimiz də buyurur ki, öz əlinizlə özünüzü təhlükəyə atmayın”.


Sistemin ən uzaq nəsnəsi aşkarlandı - 1000 il davam edir\n15 Fevral 2021 21:24\nElm adamları Günəş sistemində yerləşən ən uzaq nəsnəni kəşf edib.\nPublika.az xəbər verir ki, “2018 AG37” adlı nəsnə Günəşin ətrafında 1000 ilə dövr edir.\nBu məsafə 132 astronomik vahid kimi göstərilir.\nBundan əvvəl Günəşə ən uzaq məsafədə yerləşən nəsnə “FarOut” idi. O, Günəşdən 124 astronomik vahid uzaqda yerləşir.\n“2018 AG37”nin 400 km enə sahib olduğu ehtimal edilir.\nBuzla zəngin olduğu təxmin edilən obyekt bu ölçüdə planetoid və ya kiçik planet olaraq təsnif edilib.\nTeqlərAstrofizika Kəşf Günəş sistemi\nCeyhun Bayramov ABŞ səfiri ilə görüşdü\nSevdanın əri ilə görüntüləri müzakirələrə səbəb oldu - VİDEO


Qadağalar bəzi kəndləri də əhatə edəcək - Azinforum.az İnformasiya Portalı\nAna səhifə / Bölgələr / Qadağalar bəzi kəndləri də əhatə edəcək\n“Bu dəfə məhdudiyyətlərin tətbiqi birinci klastrda, yəni narıncı sahədə nəzərdə tutulur. Növbəti həftə ərzində məhdudlaşmaya bütün ölkə ərazisi daxil edilə bilər. Hazırda bu məsələ müzakirə mərhələsindədir. Bu yenə də epidemioloji vəziyyətdən və bölgələrimizdə insanların qaydalara əməl etməsindən asılıdır”.\nR.Bayramlı qeyd edib ki, böyük şəhərlərlə yanaşı, bir sıra kəndlərdə vəziyyət narıncı sahənin epidemioloji göstəricilərinə uyğun olsa, həmin kəndlərdə də məhdudiyyət tətbiq olunacaq: “Bütöv rayon olmasa da, kəndlərdə həftə sonları çölə çıxmağın tam qadağan olunması tətbiq oluna bilər.\nÖncəki Prezidentdən icra başçısına İRAD\nNövbəti Korrupsiya əməllərinə görə iki hakim barədə materiallar istintaqa verilib


09:07 23 Sentyabr 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Məqsədimiz bütün azadlıqların təmin olunduğu, müasir, inkişaf edən, demokratik cəmiyyət quruluşunu davam etdirməkdir\nMəqsədimiz bütün azadlıqların təmin olunduğu, müasir, inkişaf edən, demokratik cəmiyyət quruluşunu davam etdirməkdir\nİlham ƏLİYEV: “Nəyə görə Culian Asanj hələ də Ekvadorun Londondakı səfirliyindədir?.. Jurnalistlə bu cür rəftar etmək demokratikdirmi?”\n- Dünən biz görüşmüşdük. Dünənki çıxışımda qeyd etdiyim kimi, bu qlobal tədbirə evsahibliyi etmək böyük şərəfdir. Dünyanın bu qədər çoxlu sayda aparıcı xəbər agentliklərinin nümayəndələrinin Bakıda toplaşması çox əlamətdar haldır. Bu, ölkəmizin təqdimatı üçün yaxşı imkan yaradır. Dünən qeyd etdiyim kimi, müstəqil ölkə kimi Azərbaycan gənc bir dövlət olmasına baxmayaraq, zəngin tarixə, ənənələrə, mədəniyyətə malik bir ölkədir. Ümidvaram ki, sizin gəzintilərə çıxaraq Azərbaycanın bir sıra tarixi yerlərini görmək və Azərbaycan haqqında daha çox məlumat əldə etmək imkanınız olacaq. Çünki biz hələ də özümüzü təqdim etmək üçün çox işlər görməliyik. 25 illik dövr bunun üçün kifayət deyil. Bu baxımdan biz dünya miqyasında müxtəlif tədbirlər, o cümlədən mədəniyyət sahəsi, iqtisadi potensialımızın təqdim edilməsi ilə bağlı tədbirlər keçiririk. Lakin təqdimatın ən yaxşı yolu qonaqlara burada evsahibliyi etməkdir. Xüsusilə, o qonaqları ki onlar gündəlik işlərində beynəlxalq ictimaiyyəti dünyada gedən proseslərlə məlumatlandırırlar. Buna görə, bu baxımdan fikrimcə, Bakıda bu konqresin keçirilməsi mühüm əhəmiyyət kəsb edir.\n- Çox sağ olun, cənab Prezident. Bizim bugünkü görüşümüzdə dünyanın hər yerindən xəbər agentliklərini təmsil edən insanlar toplaşıb və onların bir qismi Sizə suallar vermək istəyindədir. Mən burada bütün konqres iştirakçıları adından danışmaq istərdim. Biz konqresdə Sizin dünənki nitqinizin təəssüratları altındayıq və fikrimcə, hər bir iştirakçı xüsusilə Sizin ingiliscənizə valeh olub. Yəqin, buradakı həmkarlarım üçün də maraqlıdır ki, Sizin ingiliscəniz necə olur ki, bu səviyyədədir. Bu, bir möcüzədir.\n- Cənab Prezident, bu mühüm tədbirin təşkilinə verdiyiniz dəstəyə görə minnətdarlığımızı bildiririk. Azərbaycan ilə Səudiyyə Ərəbistanı arasında münasibətlər yüksək səviyyədədir. Biz dost ölkələrimiz arasında ikitərəfli əlaqələri daha da möhkəmləndirməliyik.\n- Çox sağ olun. Sizinlə razıyam. Ölkələrimiz arasında çox yaxşı münasibətlər var. Mən ötən il sizin ölkənizdə rəsmi səfərdə olmuşam və zati-aliləri Kral tərəfindən bizə çox böyük qonaqpərvərlik göstərildi. Ölkələrimiz arasında münasibətlər çox yaxşıdır. Biz çox yaxşı tərəfdaş və dostuq.\n- Cənab Prezident, bizi qəbul etdiyinizə görə çox sağ olun. Bura çox gözəldir. Azərbaycana, Bakıya ilk səfərimdir. Bakı çox təsirləndirici şəhərdir, Azərbaycan çox təsirləndirici ölkədir. “TT” agentliyinin baş icraçı direktoru və Avropa Xəbər Agentlikləri Alyansının prezidenti olmağımla yanaşı, mən həm də atayam. Mənim iki uşağım var. Onların 14 və 12 yaşı var. Onlar Stokholmda yaşayırlar. Mənim Sizə sualım var, cənab Prezident, əgər mənim uşaqlarım mənim yolumu davam etsəydilər və jurnalist peşəsini seçsəydilər bu, mənim üçün çox sevindirici hal olardı. Sizin uşaqlarınıza gəldikdə, cənab Prezident, Siz uşaqlarınızın siyasətlə məşğul olacaqlarını, Sizin və atanızın davamçısı olacaqlarını gözləyirsinizmi?\n- Bu, onların istək və planlarından asılıdır. Düşünürəm ki, hələ onlar öz fəaliyyətindən razıdırlar. Onlar mədəni və sosial məsələlərdə çox fəaldırlar. Yeri gəlmişkən, onların ikisi, həmçinin media ilə də bağlıdır. Mənim böyük qızım uzun illərdir ki, Azərbaycanı Rusiya və beynəlxalq auditoriyaya təqdim edən “Baku” jurnalının baş redaktorudur. Jurnal iki dildə - ingilis və rus dillərində çap olunur. Siz bu jurnalı internetdə görə bilərsiniz. Mənim ikinci qızım da jurnalistika ilə bağlı məsələlərlə məşğuldur. O, jurnalist təhsili almışdır. O, Azərbaycanın zəngin tarixə malik olan müasir ölkə kimi tanınması istiqamətində sənədli filmlər üzərində çalışır və digər tədbirlərdə iştirak edir.\n- Burada olmaq mənim üçün həqiqətən də şərəfdir. Düşünürəm ki, ola bilsin, mən Sizinlə görüşən və burada olan ilk Koreya jurnalistiyəm. Azərbaycan vətəndaşlarının Koreya məhsullarını, məsələn, elektrik avadanlıqları və Koreya avtomobilləri kimi məhsulları çox bəyənməsini eşitmək mənə qürur hissi verir. Eşitmişəm ki, linqvistik nöqteyi-nəzərdən Azərbaycan və Koreya dilləri bir-birinə oxşardır. Beləliklə, mən Azərbaycan dilini mümkün qədər tez öyrənməyi də qərara ala bilərəm. Sualım isə Sizin Koreya barədə təsəvvürünüzün nədən ibarət olması ilə bağlıdır və Koreya ilə daha dərindən əməkdaşlıq etmək üçün hər hansı bir planlarınız varmı?\nPrezident İlham Əliyev: - Bizim çox yaxşı münasibətlərimiz var. Bir neçə il bundan əvvəl mən sizin ölkənizə rəsmi səfər etmişəm. Koreyanın Prezidenti və Baş naziri də Azərbaycana səfər ediblər. Bizim çox yaxşı siyasi əlaqələrimiz var. Bir çox Koreya şirkətləri də Azərbaycanda fəaliyyət göstərir. Bakıda olan bəzi yeni binalar və göydələnlər Koreya memarları tərəfindən layihələndirilib. Həmçinin Koreya şirkətləri Azərbaycanda dövlətin maliyyələşdirdiyi yeni sənaye ərazilərinin icrası üzərində çalışırlar. Beləliklə, onlar çox fəaldırlar. Bizim çox yaxşı mədəni əlaqələrimiz var. Biz Azərbaycanın Koreyada, Koreyanın isə ölkəmizdə mədəniyyət günlərini təşkil etmişik. Xalqlarımız bir-birinə çox böyük rəğbət bəsləyirlər. Buna görə də biz bu tərəfdaşlığın daha da genişləndirilməsini səbirsizliklə gözləyirik.\n- Cənab Prezident, bizi burada qəbul etdiyiniz üçün sizə təşəkkür edirəm. Bəli, Avstraliya Azərbaycan və Bakıdan böyük məsafədə yerləşir. Həmkarlarıma və dostlarıma Azərbaycana səfər edəcəyimi deyəndə maraqlısı o oldu ki, onların bir çoxu ölkəniz haqqında eşitməsinə baxmayaraq, Azərbaycanın harada yerləşməsi barədə məlumatları yoxdur. Beləliklə, Sizin ölkənizə səfər etməklə mən Azərbaycan haqqında daha çox məlumatlar əldə etdim. Nəzərimdən qaçmayan məqamlardan biri də yeni binaların müasir memarlığıdır. Bu da, əlbəttə ki, müasir Bakının bir xüsusiyyətidir. Sidneydən gələn bir şəxs kimi deyə bilərəm ki, sizin yeni tikilən əyləncə mərkəzinizlə Sidney Opera Evinin bəzi elementləri arasında oxşarlıq var. Bilmirəm bu, bilərəkdən olub, ya yox. Ola bilsin ki, bu, belədir. Mən həmin binanın elementlərini nəzərdə tuturam. Sizdən soruşmaq istəyirəm: Bakıda bu çox müasir və innovasiyalı memarlıq üslubunun tətbiq edilməsi strategiyası sizə hansı faydalar verir?\nPrezident İlham Əliyev: - Şərhləriniz üçün sizə təşəkkürümü bildirirəm. Bakı tarixi şəhərdir, qədim şəhərdir. Tarixi Bakı bu gün görə biləcəyiniz qədim şəhər divarı ilə əhatə olunub. Yeri gəlmişkən, İçərişəhər dünya irsi kimi UNESCO tərəfindən qorunur. Əlbəttə ki, bizi narahat edən məsələ öz tarixi irsimizi qorumaqdır. Bakının çoxsaylı tarixi binaları XIX əsrdə Azərbaycanda ilk neft bumu yaşananda inşa olunub. Bu binalar dövlət tərəfindən də qorunur. Lakin şəhər inkişaf edir və biz vətəndaşlarımız üçün yaxşı şərait yaratmalıyıq. Buna görə də yeni infrastrukturun, müasir müəssisələrin və yeni binaların yaradılması Bakının tarixi görünüşü ilə ahəngdarlıq təşkil etməlidir. Düşünürəm ki, biz bunun öhdəsindən gəlmişik. Hesab edirəm ki, müasir və tarixi binalar arasında heç bir ziddiyyət yoxdur. Əksinə, siz İçərişəhərdən çıxıb yolu keçərək özünüzü ən uzun bulvarlardan biri olan 16 kilometrlik Dənizkənarı Parkda və müasir mühitdə tapa bilərsiniz. Biz tikintinin inkişafını diqqətlə izləyirik və ona nəzarət edirik ki, yeni binalar müasir memarlığa uyğunlaşsın. Onlardan biri sizin dünən olduğunuz Heydər Əliyev Mərkəzidir. Heydər Əliyev Mərkəzi bir çox beynəlxalq mükafatlara layiq görülüb və mən şəxsən hesab edirəm ki, o, məşhur memar Zaha Hadidin ən yaxşı incəsənət əsəridir və mərkəz dünya kataloqlarındadır. Bakının digər yeni bir rəmzi “Alov Qüllələri”dir. Bu da şah əsərdir. Sizin istinad etdiyiniz və Sidney Opera Evinə oxşayan bina isə yeni tikinti kimi görünə bilər. O, Xəzər dənizində yerləşir, eləcə də “Marriott” hotelinin yanında yerləşən yeni inşa edilmiş hoteldir. Yeri gəlmişkən, o, Koreya memarları tərəfindən layihələndirilib. Beləliklə, bu, inkişafın göstəricisidir və çox şadam ki, sizin Bakıda gördüyünüz yeni inşa olunmuş binaların mütləq əksəriyyəti özəl sektor - yerli və xarici şirkətlər tərəfindən maliyyələşdirilib. Bu onu göstərir ki, şirkətlərin burada çalışmağa çox böyük marağı var. Bunun üçün potensial və dinamika var. Bilirəm ki, sakinlərimiz Bakının dünyanın ən gözəl şəhərlərindən biri olması ilə fəxr edirlər.\nİtaliyanın ANSA agentliyinin baş icraçı direktoru Cüzeppe Serbone: - Mənim sualım Azərbaycanda həyata keçirilən TANAP layihəsi ilə bağlıdır. Sizin\nTANAP layihəsi ilə Rusiyanın Avropaya qaz axını layihəsi arasında ziddiyyət varmı? Bu məsələ Aralıq dənizi bölgəsi ölkələri üçün vacibdir.\nPrezident İlham Əliyev: - Əlbəttə ki, neft böyük resursdur. Lakin hər şey bu resursdan necə yararlanmaqdan asılıdır. Biz neftdən yararlana bilməyən bir çox neft ölkələrinin nümunələrini görürük və neft sahəsinin inkişafı onlar üçün bir lənətə çevrilib. Beynəlxalq neft şirkətləri ilə layihələrə başlayanda əsas məqsədimiz maliyyə ehtiyatlarımızın toplanılması və sərf olunmasına dair maksimum şəffaflığın təmin edilməsi ilə bağlı idi. Bu məqsədlə biz Dövlət Neft Fondunu təsis etdik. Bu da dünyada ən şəffaf, müstəqil ehtiyat fondlarından biri hesab olunur. Neft satışından əldə olunan bütün vəsaitlər və həmçinin xərclər də şəffafdır və beynəlxalq səviyyədə audit olunur. Biz Neft Fondundan vəsaitləri yalnız parlament tərəfindən təsdiq olunan büdcə məsrəfləri çərçivəsində xərcləyə bilərik. Ona görə də biz Azərbaycanda indi ümumi daxili məhsulumuza çox yaxın olan çox əsaslı maliyyə ehtiyatlarını yarada bildik. Dövlət Neft Fondu və bizim şəffaflıq siyasətimiz bu məsələdə çox önəmli rol oynadı. Neft satışlarından əldə olunan çoxlu həcmdə vəsaiti biz infrastruktura sərmayə kimi yatırdıq. Biz regionlarda infrastrukturu - yolları, elektrik enerjisinin generasiyasını, qazlaşdırmanı, su və kanalizasiya sistemlərini, suyun təchizatını tamamilə yenidən qurduq. Bu gün biz təkcə neft və qazı ixrac etmirik, eyni zamanda uzun illər bundan əvvəl idxal etdiyimiz elektrik enerjisini ixrac edirik. İndi isə bizim təşəbbüsümüzlə “Cənub qaz dəhlizi” layihəsi icra edilir. Dünənki çıxışımda mən bu barədə qısaca danışdım. “Cənub qaz dəhlizi” 4 ayrıca layihədən ibarətdir. Birincisi, dünyada ən böyük qaz yataqlarından biri sayılan “Şahdəniz-2” layihəsinin işlənilməsidir. İkincisi, Azərbaycandan Gürcüstana mövcud qaz xəttinin genişlənməsidir. Bunun adı Cənubi Qafqaz Boru Kəməridir. Üçüncüsü, Türkiyənin şərq sərhədindən qərb sərhədinə qədər uzanan Trans-Anadolu boru kəməridir. Əlbəttə ki, sonuncusu Trans-Adriatik boru kəməri TAP-dır. Bu boru kəməri Türkiyənin Yunanıstanla sərhədindən başlayaraq Yunanıstanın, Albaniyanın ərazisindən və suyun altından keçərək İtaliyaya gedib çıxır. Birləşdirilmiş boru kəmərinin uzunluğu 3 min kilometrdən çoxdur və hazırda 7 ölkə Azərbaycanın rəhbərliyi altında bu layihənin fəal üzvüdür. Bu da bu ilin fevral ayında keçirilən “Cənub qaz dəhlizi” layihəsinin Məşvərət Şurasının ikinci iclasında öz təsdiqini tapmışdır. Avropa Komissiyasının vitse-prezidentləri, ABŞ Prezidentinin xüsusi nümayəndəsi, habelə “Cənub qaz dəhlizi” layihəsinə üzv olan ölkələr tərəfindən imzalanmış bəyannamələr açıq-aydın göstərir ki, bu layihə Azərbaycanın rəhbərliyi altında həyata keçirilir. Bu layihə bizə təbii qazımızı ən böyük bazar olan Avropaya ixrac etmək üçün lazımdır. Avropaya isə bu layihə ona görə lazımdır ki, Avropanın əlavə qaz mənbəyinə ehtiyacı var. Çünki Avropanın inkişafına əlavə enerji ehtiyatları lazımdır və Avropaya enerjini təchiz edən mövcud ehtiyatların bəziləri artıq tükənməkdədir. Onlara yeni ehtiyat lazımdır. Burada, Xəzər regionunda, Azərbaycanda təsdiqlənmiş yeni qaz ehtiyatlarının həcmi 2,6 trilyon kubmetrdir. Beləliklə, bu, Avropa istehlakçılarını on illərlə qazla təmin etməyə kifayət edəcək. Biz bu layihəni heç vaxt regionda icra olunan hər hansı bir digər qaz layihəsinə alternativ və ya rəqib kimi saymamışıq. Bizim layihəmiz yalnız artıq mənim qeyd etdiyim hədəfə doğru yönəlib: istehsal etmək, təchiz etmək, istehlakçıların ehtiyaclarını ödəmək, tranzit ölkələrini sevindirmək və həm də ölkəmiz üçün qazanc əldə etmək. Beləliklə, layihənin icrası cədvəl üzrə gedir. Avropada bəzi ekoloji narahatlıqlarla bağlı gecikmələr var idi. Lakin məndə olan məlumata görə, artıq bu məsələlər öz həllini tapıb. 2018-ci ildə TANAP layihəsi vaxtında istismara veriləcək. Ümid edirik ki, 2020-ci ilə qədər “Cənub qaz dəhlizi” layihəsinin digər hissələri də icra olunacaq. Lakin yenə də qeyd etmək istəyirəm ki, biz layihənin iştirakçısı olan 7 ölkə - Azərbaycan, Gürcüstan, Türkiyə, Yunanıstan, Bolqarıstan, Albaniya, İtaliya və son mərhələdə layihəyə qoşulmaq arzusunu ifadə etmiş iki Balkan ölkəsi - Xorvatiya və Monteneqro arasında bu beynəlxalq əməkdaşlığı çox sıx şəkildə davam etdirməliyik.\nAssociated Press agentliyinin vitse-prezidenti Con Danişevski: - Cənab Prezident, bildiyimizə görə, ölkənizdə bir neçə jurnalist həbsdə qalmaqdadır. Bizə Əli Həsənov bildirdi ki, onların həbsdə olmaları məhz jurnalistlik fəaliyyətləri ilə bağlı deyil. Onlar xuliqanlıq, vergi pozuntuları və digər bu cür məsələlərlə bağlı həbs olunublar. Bildiyimizə görə, Xədicə İsmayılova həbs olunduqdan sonra “Azad Avropa” radiostansiyasının bürosunun fəaliyyətinin bərpa edilməsinə icazə verilməyib. Ölkə xaricində bəzi jurnalistlər var ki, təqiblərə məruz qaldıqlarını bildirirlər. Siz dünənki çıxışınızda aydın şəkildə qeyd etdiniz ki, Azərbaycanın dünyada dolğun şəkildə tanınmasını istəyirsiniz. Siz dünyada Azərbaycanla və mətbuat azadlığı ilə bağlı yenidən əminlik yaratmaq üçün atıla bilinəcək bəzi addımlar barədə nə deyə bilərsiniz?\nPrezident İlham Əliyev: - Siz dünya deyəndə kimi nəzərdə tutursunuz? Siz həmişə dünyanın adından danışmağı xoşlayırsınız. Mən 13 illik prezidentlik fəaliyyətim dövründə bunun şahidiyəm. Dünya hər hansı bir ayrılıqda götürülmüş ölkədən böyük məfhumdur. Biz çox zaman belə bir ifadəyə rast gəlirik ki, beynəlxalq birlik hansısa bir məsələdən narahatdır. O zaman müəyyənləşdirmək lazımdır, beynəlxalq birlik dedikdə nə nəzərdə tutulmalıdır? Beynəlxalq birlik BMT-yə üzv olan 200 ölkə deməkdir. Dünən mən öz çıxışımda da qeyd etdim ki, bu ölkələrin üçdəikisi Azərbaycanı BMT-nin Təhlükəsizlik Şurasına üzvlük məsələsində dəstəkləmişlər. Mən dünənki çıxışımda onu da qeyd etmişdim ki, Azərbaycanda mətbuat azadlığı tam şəkildə təmin olunub. Bu məsələnin mahiyyətinə diqqət yetirmək kifayət edir. Ölkəmizdə əgər azad internet fəaliyyət göstərirsə, senzura yoxdursa, əhalinin 75 faizi internet istifadəçisidirsə mətbuat azadlığının məhdudlaşdırılmasından necə danışmaq olar?! Əgər sosial şəbəkədə - “Facebook”da və “Tvitter”də 2 milyon insanımız varsa, mətbuat azadlığını necə məhdudlaşdırmaq olar?! Biz qarşımıza bu cür siyasi məqsəd qoymamışıq. Bizim məqsədimiz bütün azadlıqların təmin olunduğu, müasir, inkişaf edən, demokratik cəmiyyət quruluşunu davam etdirməkdən ibarətdir. Bu, bütün digər azadlıqlara da şamil olunur. Məsələn, sərbəst toplaşma hüququ. Bəzən Azərbaycanı tənqid edirlər ki, bizdə sərbəst toplaşma hüququ yoxdur. Bu, yanlışdır. Bunun üçün bu yay müxalifətin keçirdiyi mitinqlərə nəzər salmaq kifayətdir. Qeyd edim ki, onlar oraya çox adam yığa bilmədilər, onların sayı dünən Heydər Əliyev Mərkəzində keçirilən tədbir iştirakçılarının sayından az idi. Lakin onlar azad şəkildə toplaşmışdılar, heç bir məhdudiyyət yox idi. Bir daha qeyd edirəm ki, Azərbaycanda mətbuat azadlığı tam şəkildə təmin olunub. Ayrı-ayrı jurnalistlərlə bağlı olan məsələlərə kontekstdən kənar baxılmamalıdır. Ölkələrin çoxunda jurnalistlərin cinayət törətməsi halları baş verir və onlar istintaqa cəlb olunurlar. Biz bu məsələdə obyektiv olmalıyıq, məsələlərə obyektivlik mövqeyindən yanaşmalıyıq. Mən də sizə belə bir sual vermək istərdim: Azərbaycanı qeyd etdiyim məsələlərlə bağlı tez-tez tənqid edirlər, bəs siz mənə deyə bilərsinizmi ki, nəyə görə Culian Asanj hələ də Ekvadorun Londondakı səfirliyindədir? Culian Asanj bir neçə il bundan qabaq hansısa qadınla hansısa əlaqələrə görə ekstradisiya və ölüm cəzası təhlükəsi ilə üzləşib. O, iki ildən artıqdır ki, səfirlikdədir və çölə çıxmaqdan qorxur. Bunu necə izah edə bilərsiniz? Jurnalistlə bu cür rəftar etmək demokratikdirmi? Bu rəftara nə ad vermək olar?\nCon Danişevski: - Bilirsiniz, mən bu məsələ ilə bağlı ekspert deyiləm. Mənim fikrimcə, o, İsveçə geri qayıda, orada prokurorlarla təmasda ola bilər və bu məsələlərlə məşğul ola bilər.\nPrezident İlham Əliyev: - Onda o, həbs olunacaq, ekstradisiya ediləcək və yəqin ki, ömürlük həbs cəzası alacaq.\nCon Danişevski: - Mmmmm... Mən... Mən əmin deyiləm... Bəlkə isveçli həmkarım...\nPrezident İlham Əliyev: - Mən demək istəyirəm ki, bu cür hallar baş verir və bu cür məsələlərə kontekstdə baxılmalıdır. Hansısa ayrı bir ölkə hücumlara hədəf seçilməməlidir. Heç kim mükəmməl deyil və bütün bu məsələlərə reallıq kontekstində baxılmalıdır.\nBolqarıstanın BTA agentliyinin baş direktoru Maksim Minçev: - Cənab Prezident, keçən il ilk Avropa Oyunlarından əvvəl Bakıda olmuşam. Bir saat bundan əvvəl yola çıxanda çoxlu binalar gördük. Lakin onlar indi boşdur. Bakıda gələcəkdə bu böyük idman infrastrukturu ilə nə baş verəcək?\nPrezident İlham Əliyev: - Hansılarını deyirsiniz?\nMaksim Minçev: - Bir çox binalar var, onlar boşdur.\nPrezident İlham Əliyev: - Xeyr, mən belə hesab etmirəm. Çünki mən bilmirəm siz hansı binaları nəzərdə tutursunuz. Lakin onların əksəriyyəti fəaliyyət göstərir. Qeyd etdiyim kimi, Bakıda gördüyünüz yeni binaların əksəriyyəti özəl sərmayə hesabına tikilib. Buna görə onlar boş ola bilməz. Bunlar hotellər, ofis mərkəzləri, yaşayış binaları kimi fəaliyyət göstərir. Avropa Oyunları ərəfəsində yenidən qurduğumuz və inşa etdiyimiz idman qurğularına gəldikdə isə onlar fəaliyyət göstərir. Məsələn, bizim Olimpiya Stadionumuz fəaliyyət göstərir və orada futbol oyunları keçirilir. Avropa Oyunları ərəfəsində inşa olunmuş Su İdmanı Sarayı və başqaları da fəaliyyətdədir. Azərbaycan çox məşhur idman ölkəsidir. Bizim çox yaxşı nəticələrimiz var. Yeri gəlmişkən, Avropa Oyunlarında Azərbaycan yığmasının medal sayına görə ikinci yerə çıxması ölkəmizin oyunlara evsahibliyi etməsi ilə bağlı deyildi. Düşünürəm ki, Rio Yay Olimpiya Oyunları bunu bir daha göstərdi. Biz Olimpiya Oyunlarında 18 medal qazandıq və Olimpiya Oyunlarında iştirak edən bütün ölkələr sırasında medal sayına görə 14-cü yerdə qərarlaşmışdıq. Avropa ölkələri arasında 7-ci, keçmiş Sovet İttifaqı ölkələri arasında Rusiyadan sonra 2-ci, müsəlman dünyasında 1-ci yerdə idik. Sizin Bakıda gördüyünüz bütün bu idman qurğuları fəaliyyətdədir, eləcə də digərləri. Mən hər bir konkret bina haqqında danışa bilmərəm, çünki sizin hansı binanı nəzərdə tutduğunuzu bilmirəm. Lakin onların əksəriyyəti fəaliyyətdədir. Onların bəziləri inşa olunmaqdadır.\nMaksim Minçev: - “Formula-1”dən sonra Siz Azərbaycanda gələcəkdə Olimpiya Oyunlarına evsahibliyi etməyə hazırsınızmı?\nPrezident İlham Əliyev: - Əslində, növbəti Olimpiya Oyunlarına evsahibliyi etmək üçün namizədlik irəli sürmək fürsəti bizdə var idi. Lakin düşündük ki, hazırda biz bunu etməyək. Çünki Avropa Oyunları, demək olar ki, Yay Olimpiya Oyunları səviyyəsində keçirilmişdi. Gələn il bizdə İslam Həmrəyliyi Oyunları və böyük uğur qazanmış, çoxlu diqqət cəlb edən “Formula-1” Qran-prisi keçiriləcək. “Formula-1”in 500 milyonluq auditoriyası var. Ola bilsin, burada Olimpiya Oyunları ilə paralellik aparmaq olar. Olimpiya Oyunları 2-3 həftə ərzində keçirilir, sonra isə yekunlaşır. “Formula-1” yarışları isə hər il keçirilir və davam edir. “Formula-1” və Avropa Oyunlarından sonra biz Azərbaycana gələn turistlərin sayında artımı müşahidə edirik. Xüsusilə məhz ona görə ki, “Formula-1” şəhər halqasında keçirilmişdi. Beləliklə, insanlar təkcə yarışı deyil, şəhəri də izləmək imkanı qazandılar və onlar yeni məkanları görmək və kəşf etmək istəyirlər.\nMaksim Minçev: - “Formula-1” yarışlarına gələcək 10 il ərzində evsahibliyi edəcəksiniz?\nPrezident İlham Əliyev: - Müddətlə bağlı məndə heç bir əminlik yoxdur. Lakin bilirəm ki, 5 illik müqavilə bağlanmışdır və sonradan o, uzadıla bilər. Yalnız üç şəhər halqası var. Bunlar Bakı, Sinqapur və Monakodur. Yalnız üç.\nBəhreynin BNA agentliyinin baş direktoru Muhannad Sulaiman Mohsen Alnoaimi: - Mən Bakı haqqında uzun illər bundan qabaq xəbərlərdə eşitmişəm. Bura gəlməzdən öncə fərqli təəssüratlarım vardı. Lakin burada olduğum üç-dörd gün ərzində həmkarlarıma da dediyim kimi, şoka düşdüm. Şəhər çox müasir və gözəldir. Siz böyük işlər görürsünüz, viza rejiminin sadələşdirilməsi çox yaxşı haldır. Biz çox şadıq ki, bizim hökumətimizin, bizim Kralımızın zati-alilərinizlə çox gözəl münasibətləri var.\nPrezident İlham Əliyev: - Sağ olun, xoş sözlərinizə görə təşəkkür edirəm. Qeyd etdiyiniz kimi, körfəz ölkələri üçün viza rejiminin sadələşdirilməsindən sonra körfəz ölkələrindən olan turistlərin sayı 10 dəfə, bəlkə də 20 dəfə artıb. Xüsusilə yay vaxtı burada, küçələrdə çox sayda qardaşımız var idi. Ümumiyyətlə, biz yeni viza rejimi təqdim edirik. Bir neçə gün ərzində elektron viza alıb Bakıya gəlmək çox asandır. Təhlükəsizlik, yaxşı iqlim, qonaqpərvər insanlar, yaxşı hotellər, infrastruktur, yaxşı mətbəx və siz özünüzü evinizdəki kimi hiss edirsiniz. Bu, çoxlu tarixi abidələri olan, rahatlıq verən şəhərdir. Siz qeyd etdiniz ki, rayonlardan birində səfərdə olmusunuz. Biz regionların inkişafına xüsusi diqqət yetiririk. Bakının da rayonları sürətlə inkişaf edir, sosial infrastruktur, avtomagistrallar, 6 beynəlxalq hava limanı və hotellər var. Nisbətən kiçik ərazisi olan Azərbaycanda 9 iqlim qurşağı mövcuddur. İki-üç saatın ərzində maşınla subtropik əraziyə, Alp dağlarına bənzər yerlərə, yarımsəhraya, Xəzərin sahilinə, xizək kurortuna gedə bilərsiniz. Azərbaycan həqiqətən də daha çox tanınmaq istəyən ölkədir və düşünürəm ki, ən yaxşı vasitə sizin konqresdir. Biz müxtəlif təqdimatlar zamanı Azərbaycan haqqında çox danışa bilərik. Lakin siz buradasınız, görürsünüz, hiss edirsiniz və siz bir gün deyil, bir neçə gündür buradasınız. Yəqin ki, sizin insanlarla görüşmək, onlardan Azərbaycanda və dünyada baş verənlər barədə nə düşündüklərini soruşmaq imkanınız olub. Mən bilirəm ki, ilk dəfə gələnlərin çoxu bir də gəlmək istəyir.\nKlayv Marşal: - Cənab Prezident, iclasa yekun vurmaq üçün TASS agentliyinin baş direktoru Sergey Mixaylova söz verməzdən əvvəl mən Sizə imkan yaratmaq istəyirəm. Burada dünyanın hər yerindən insanlar var - Cibuti, Meksika, Koreya, Avstraliya, ABŞ, Kanada və Rumıniyadan. Sizin bizə vermək istədiyiniz sual varmı?\nPrezident İlham Əliyev: - Fikirləşirəm ki, verəcəyim sual hamımız, xüsusilə də jurnalistlər üçündür. Bu sual ABŞ-dakı son prezident seçkiləri ilə bağlıdır. ABŞ-ın bütün aparıcı qəzetləri, o cümlədən “Vaşinqton Post”, “Nyu York Tayms”, xəbər agentlikləri və başqaları xanım Klintonun qələbəsini proqnozlaşdırırdılar və ümumiyyətlə, mətbuatın bu məsələni necə işıqlandırması bizə məlumdur. Lakin nə baş verdi? Onların hamısı yanlışlığa yol verdi, yoxsa onların qiymətləndirməsi siyasi motivasiya daşıyırdı? Seçkilərin mətbuatda işıqlandırılmasına müəyyən göstərişlər verilməsi ilə bağlı siyasi müdaxilə var idimi? Yoxsa həmin mətbu orqanlar proqnozda çox böyük yanlışlığa yol verdilər və müəyyən mənada onlara olan etimadı itirdilər. Təbii ki, ABŞ-ın burada iştirak edən nümayəndəsi bu sualı birinci cavablandıra bilər.\nAssociated Press agentliyinin vitse-prezidenti Con Danişevski: - Fikrimcə, bu, müəyyən dərəcədə sübut edir ki, bu, demokratiyadır və insanlar seçki məntəqəsinə gedərək öz seçimlərini edirlər. Bəzi ölkələrdən fərqli olaraq ABŞ-da bilmirsən ki, seçki nə ilə nəticələnəcək. ABŞ-da doğrudan da seçkilər keçirilərkən bilmirsən kim qalib gələcək və seçkilərin nəticələri bəzi xəbər agentliklərini çaş-baş saldı. Bir çox agentliyin xəbərləri diqqəti latın amerikalılarının, afroamerikalıların səs verdiyi bəzi ştatlara yönəltmişdi və onlar görmədilər ki, Tramp qalib gələcək. Onlar görmürdülər ki, iqtisadi cəhətdən çətinlik çəkən təbəqələr Trampa səs verəcək. Lakin deyə bilərəm ki, hər hansı bir namizədi dəstəkləmək və ya ona ziyan vurmaqla bağlı heç bir xüsusi səbəb yox idi. Tam əksinə, ədalətli qaydada, mübahisəli bir mühitdə işıqlandırmağa çalışırdılar. Misal üçün, bir gün Associated Press Klinton haqqında tənqidi yazı dərc etmişdi və biz Trampı dəstəkləyənlərdən xeyli cavablar almışdıq. Ertəsi gün Tramp haqqında tənqidi yazı yazdıqda eyni axın Klintonun tərəfdarlarından daxil olmuşdu. Fikrimcə, bu, hamı üçün gözlənilməz oldu. Bəlkə də sorğu məlumatlarına həddən artıq etibar edirdik və onların etibarsız olduğu ortaya çıxdı. Lakin siyasi nəzarət yox idi.\nJose Antonio Vera Gil: - Cənab Prezident, mən İspaniyanın EFE xəbər agentliyinin prezidentiyəm. Sizin Tramp haqqındakı şəxsi fikrinizi öyrənmək istərdim.\nPrezident İlham Əliyev: - Şəxsi fikrim çox müsbətdir. Keçirilən sorğulara və Amerikanın aparıcı media qurumlarının gözləntilərinə baxmayaraq, ona qarşı aparılan aqressiv kampaniyaya baxmayaraq, Amerika xalqı ona böyük dəstək göstərdi, o, seçkilərdə qalib gəldi. Bu seçkilərə görə o, ancaq özünə borcludur. O, böyük hörmətə layiqdir. Ümid edirik ki, əvvəlki illərdə ABŞ ilə Azərbaycan arasında inkişaf edən əlaqələr onun prezidentliyi dövründə uğurla davam edəcək. Əməkdaşlıq üçün bir çox sahə, o cümlədən siyasi, iqtisadi, enerji və başqa sahələr var. Dünyada da onun siyasəti üçün çox böyük gözləntilər var. Bunun üçün də Azərbaycan olaraq ona uğurlar arzulayırıq və düşünürəm ki, Azərbaycan xalqı seçkilərdə baş verənləri qiymətləndirir.\nRusiyanın TASS agentliyinin baş direktoru Sergey Mixaylov: - Cənab Prezident, Sizə xüsusi sualım yoxdur. Çünki birinci müavinim Azərbaycan haqqında hər bir kiçik şeyi hər gün mənə danışıb. Artıq hər şeyi bilirəm. Cənab Prezident, qonaqpərvərliyinizə görə bir daha təşəkkür edirəm. Üç gündür ki, buradayıq və Sizinlə iki dəfə görüşmüşük. Bir daha təşəkkür edirəm. Cənab Prezidentin ingilis dilində gözəl danışmağının sirrini bilirəm. Çünki biz eyni institutun - Moskva Dövlət Beynəlxalq Münasibətlər İnstitutunun məzunuyuq. Buna görə cənab Prezidentin ingiliscəsi çox yaxşıdır. Burada olmaq imkanı yaratdığınız üçün təşəkkür edirəm.\nPrezident İlham Əliyev: - Buraya gəldiyiniz üçün təşəkkür edirəm. Bir daha deyim ki, bu əhəmiyyətli tədbiri təşkil etmək bizim üçün qürurvericidir. Əminəm ki, Azərbaycandan xoş təəssüratlarla qayıdacaqsınız.\nPrezident İlham ƏLİYEV: “Bizim gələcəkdə əməkdaşlığımızı necə planlaşdırmaq barədə düşünməyə ehtiyacımız var”11:11 17.11.2016\nYaponiya və Azərbaycan arasında münasibətlər çox uğurla inkişaf edir11:11 17.11.2016\nHərbi sahədə əməkdaşlıq Azərbaycan-Rusiya münasibətlərinin tərkib hissəsidir11:11 17.11.2016\nAzərbaycan ticari-iqtisadi sahədə MDB məkanında Özbəkistanla strateji tərəfdaşdır11:11 17.11.2016\nKorrupsiyaya və korrupsionerlərə qarşı daim amansız mübarizə aparılacaqdır11:11 17.11.2016\nPrezident İlham Əliyev İqtisadiyyat nazirini qəbul edib 11:11 17.11.2016


🇵🇭🇺🇸 @ernest_deo Same shot, different Instagram pics | Stapico\n🌸افزایش قد بدون قرص و امپول در هر سنی که هستید به پیج من یه سر بزنید 🌸🌸🌸🌸🌸🌸🌸🌸\nNot for long yay\n✅"Цифрлы Қазақстан" бағдарламасы аясында Отандық компанияда жұмыс жасағыңыз келе ме? элиз.87071338331\nOfis daxili isler beyler ve xanimlar Hal hazirda operatorlar teleb olunur tecrube onemli deyil is sifirdan mutexesiler terfiinde oyredilir TELEBELDE MURAYICIYET EDE BILER. Yas hedii 17 -55 qeder Guleruz unsiyetcil kalektivle islemyi bacaran Senbe bazar istirahet gunleri Is grafiki saat 10:13 qeder 13:00 15:00 qeder 15:00 18;00 qeder Aylig gelir elave gelirler birlikde 270 --400qeder.Elage nomremiz 0557756993 #vineazerbajan #astagrambaku #astagram #azerbaycan #baku #vakansiya #bakü #video #telebeler #damla #aygunkazimova #nusabe #arzulararsız #arzum #xatirlameni #xatireler #konulkerimova #zamiq\nI follow please\nawesome shot! 💕\nincredible pictures 😍\n· Hep feedelardan sıkıldın mı?Hak ettiğin ligte olduğunu düşünmüyor musun?Tek başına oyun taşıyamıyor musun?HelpMeBooster ailesi olarak 4 yılı aşkın süresir profestonel eloboost hizmeti veriyoruz. @helpmebooster_\n🍟فیلمهای اسکار ۲۰۱۸ را در کانال بیست مووی رایگان تماشا کنید. ⬇ دانلود با لینک مستقیم +فایل بازیرنویس چسبیده لینک کانال تلگرام در بیو پیج\nSame shot, different day ⠀⠀⠀⠀ ⠀ •⠀⠀⠀ ⠀⠀⠀⠀ ⠀ •⠀⠀⠀ ⠀⠀⠀⠀ ⠀ •⠀⠀⠀ ⠀⠀⠀⠀ ⠀ •⠀⠀⠀ ⠀⠀⠀⠀ ⠀ ⠀⠀⠀ ⠀ #visualgang#artofvisuals#vscicam#theimaged#ig_color#usaprimeshot#jaw_dropping_shots#createcomune#exklusive_shot#jaw_droppingshots#killeverygram#justgoshoot#visualauthority#byfolk#streetshared#gearednomad#instagood#agameoftones#fatalframes#attacktheshot#heatercentral#way2ill#shoot2kill#urbanromantix#moodygrams\n2712 18 Download


Oskar mərasimi iki ay gec keçiriləcək\nGələn ilin Oskar mükafatı mərasimi koronavirus pandemiyasına görə iki ay gec keçiriləcək. 93-cü Akademiya Mükafatları mərasimi 2021-ci il fevralın 28-dən aprelin 25-nə keçirilib.\nPandemiya bu ilin sonuna kimi buraxılması planlaşdırılan bir sıra filmlər üzərində işi dayandırıb. Təşkilatçılar mükafata təqdim olunma tarixini 2020-ci il dekabrın 31-dən gələn il fevralın sonuna keçiriblər. Məqsəd “kinorejissorlara filmləri tamamlamaq üçün gərəkən çevikliyi vermək, onları kimsənin nəzarətindən kənar səbəblərdən cərimələnməsinə yol verməməkdir”.\nNominasiyalar gələn il martın 15-də açıqlanacaq.\nMərasimin virtual, yaxud birbaşa keçiriləcəyi bəlli deyil.\nİndiyədək Oskar mərasimi üç dəfə təxirə salınıb: 1938-ci ildə Los Ancelesdə daşqınlardan sonra; 1968-ci ildə Martin Luther King öldürüləndə və 1981-ci ildə Prezident Ronald Reagan-a sui-qəsd cəhdi olanda. Ancaq heç bir halda təxirəsalma bir həftədən çox çəkməyib.


Çiçəkləri gündə dörd saat açılan fizalis | "Nuhçıxan" İnformasiya Agentliyi\nNUHÇIXAN tibbi saytlara istinadla xəbər verir ki, may və iyul aylarında çiçəkləyən fizalis çoxillik bitki olub kağızdan düzəldilən kisəni xatırladan narıncı, qırmızı və sarı rənglərdə olan qovuğun içərisində yerləşir, qırmızımtıl-narıncı rəngli yumru meyvələri olur. Botaniki cəhətdən kartof, pomidor, bibər və badımcan bitkiləri ilə qohumdur. Bitkinin yeyilən, dekorativ və dərman növləri var. Yeyilən fizalis növlərinin giləmeyvələri çox şirəli və ətlidir, xoşagələn və yandırıcı acı dada malikdir. Çiçəklərinin qəribə bir xüsusiyyəti var: saat 12-də açılır, saat 16-da örtülür. Dərman kimi bitkinin meyvə, şirə və kökündən istifadə edilir. Giləmeyvənin ətrafında olan qovucuğun dəmləməsi toxumaların epitelizasiyasını aktivləşdirir. Fizalisin dəmləməsindən böyrək, sidik kisəsi, qaraciyər, tənəffüs yolları xəstəliklərinin müalicəsində istifadə edilir.